19
Hitsch:
Va dabot a samidar. Mo betga satira aint megna bagn.

Steafan:
Natiralmeing, schiglioc sainta quel gest ca sund betga la Menga. (curta
possa) Gl’amprem savessan gea ampruar cun la tuaglia da la mesa sco
jou stuess vaser or.

Hitsch:
Ascheia quasi sco prova prinzipala.

Steafan:
(el sazuglia an la curveia da mesa) Ad alura, co vez jou or?

Hitsch:
Tei es bunameing aschi beal sco las damas rehas da Paris.

Steafan:
Mo na. Ascheia dastg jou natiralmeing betga ver or. Pletost…

Hitsch:
…sco tier l’exposiziùn da biestga.

Steafan:
Mo betga sco egn’aspectatura, mobagn sco la vatga c’e vagnida segl
savund plaz.

Hitsch:
Bien peia, va dabot a saloja.

Steafan:
(va an tgombra)

Hitsch:
(fiera suainter dus plimatsch ca den sarvir sco vainter) Stopa quels ear
ànc sut la raglia, tei stos gea finalmeing ear ver las furmas da la Menga.
(meta al curveia da mesa sur igl butschegn par zupar el, va tigl bufet,
prenda egna buteglia vinars ad egn magiel) Forza gida quegl da
parschuader igl pardicànt c’el vegi puspe da dar anavos igl butschegn!
Mo gl’amprem ànc egn par la curascha (prenda egn schuf or da la
buteglia) egn ancùnter la tema (prenda puspe egn schuf or da la
buteglia) ad egn ancùnter la set (prenda puspe egn schuf or da la
buteglia).

Annalies:
(vean or da tgadafiac par dustar igls tschadùns agl bufet) Hitsch,
savessas tei ir a dustar la supa da scadeala, äh, la scadeala da supa
an la stgafa da tgadafiac, jou pos betga ple tànscher.

Hitsch:
Scha quegl sto ad easser….(leava sei cun schleata luna)

Annalies:
(vut dustar igls tschadùns, mo veza la buteglia da vinars sen la mesa)
Mo varda qua igl vinars, quegl e ussa gest igl dretg par me! (ella
amplanescha egn tschadùn cun vinars par bever mo ella trembla da
tala maniera c’igl vinars vean squitro dapartut anturn. ) Osetampo! Tge
tramblem! Alura peia ascheia! (meta la buteglia ved la buca a beva.
Suainter sto ella tusser fearmameing.)

Hitsch:
(vean ord tgadafiac) Tge âs ear tei? Âs sastranglo? Sasgoba sur la
spunda da la sutga. (Ella fa quegl ad igl Hitsch petga segl dies anturn,
ad alura sadreza l’Annalies puspe.)

Annalies:
Tei âs pitgieu anturn sen me sco’gn asen!

St-BÜH 2-1_La serasontg an prievel


20

Hitsch:
Aschigî sco tei âs betga pears la daintadira e quegl betg aschi schliet.

Annalies:
(dantànt c’ella va or an tgadafiac) Igl â betga mantgieu blear. (ella dreza
igls daints)

(igl petga)

Hitsch:
Vean quel schon?

Steafan:
(vean travastgieu ord tgadafiac)

Hitsch:
Wow, tge masiras da siemi!  90-60-90!

Steafan:
(ironic) Bunameing sco la Menga.

Hitsch:
Eba, alura stos ànc sacumportar là suainter, tei sas schon. Es lujieu?
Jou earv igl esch.

Steafan:
Ea, ea, me earva!... Halt, halt (prend’igl fazalet c’e palando davent digl
amprem act ved la gardaroba a leia que lanturn igl tgieu). Uss e’gl bien.
Na spetga, igl ple impurtànt! (cura an tgombra par dus balùns) Zufla sei,
mo ampo dabot! (Amadus zuflan sei igls balùns, evtl. eni diferaints
grànds, a stopan quels sut igl vastgieu c’igl Steafan â aint.) Ussa sas
earver igl esch.

Hitsch:
(earva igl esch)

13.szena
Steafan, Hitsch, pardicànt

Steafan:
(davent dad uss adigna cun vusch òlta)

Pardicànt: (aintra, igl pardicànt â quell’eada sei nigns igliers)

Hitsch:
Buna sera!

Pardicànt: Buna sera, signur Poriras!

Hitsch:
Jou sund betg igl signur Poriras, jou sund igl Hitsch.

Pardicànt: Pardunad. Aschei’egn lumpaziet â mess igl croc a mei sen veia da
vagnir nàqua. Jou sund alura scarpitgieu a curdo segl nas ascheia c’igls
meas igliers en ruts…

Hitsch:
Dieus segi ludo. Alura vasez betga ple aschi bagn.

Pardicànt: Tge vez getg?

Hitsch:
Dieus segi ludo ca vus vez betga safatg mal.

St-BÜH 2-1_La serasontg an prievel


21
Pardicànt: Gliez là less jou ear gir! Vus vez pusto me da vagnir nàqua.

Steafan:
Ea, mo sased giou, par plascher.

Pardicànt: (sea giou)

Hitsch:
Prandessas bugent egn vinars?

Pardicànt: Ansasez ve jou gest gieu egn ansànt…mo bagn, tutegna bugent! (igl
magiel digl pardicànt vean amplanieu, mo el beva gest or tut an egn’ea)

Bein peia, raquintad!

Hitsch:
Igl e eba… co de jou gir?

Pardicànt: Ged e’gl sempalemeing ascheia sco la davos’eada cur ca vus eassas
stos a cunfessar. Savez quegl digl Steafan.

Steafan:
(interumpa cun vusch normala) Mo tge giavel?

Pardicànt: Tge e tutanegna cun la vossa vusch?

Hitsch:
Quegl e parquegl c’ella lavura nut a bev’anturn.

Steafan:
(ussa puspe cun vusch òlta) Quegl savess easser.

Hitsch:
Ad ussa partutgànt igl noss problemet…igl satracta digl butschegnet.
Miglier getg, igl satracta digl cuntegn digl butschegnet.

Pardicànt: Ansasez lev jou me aua normala, mo ussa ve jou survagnieu da
quell’aua speziala. Tànt miglier! Graztga fetg!

Steafan:
Mo igl satracta qua d’egna malcapientscha. A nus suplitgagn vus da dar
anavos igl butschegn. Segias aschi bùn, signur pardicànt. Faged igl
bagn a ded anavos que butschegn! (el va an schanuglias)

Pardicànt: Normalmeing dund jou anavos nut… mo nus savessan dar a tgartas a
vurdar tgi ca gudogna.

Hitsch:
Bien, alura dainsa peia egn jass a tgi ca gudogna survean igl butschegn
cugl cuntegn. Jou gioi azemel cugl Steafan, ähm… cun la Menga a vus
cun….

14.szena
Steafan, Hitsch, pardicànt, Annalies

Annalies:
(vean que mumaint or da tgadafiac)

Hitsch:
…la Annalies!

Steafan:
(dascus ancùnter igl Hitsch) Quella e bagn megna viglia par dar egn
jass.

St-BÜH 2-1_La serasontg an prievel


22

Hitsch:
(da que maliztgus) Eba gest parquegl.

Pardicànt: Quegl e egna bùn’ideia. Vagned Annalies a dar cun me igl jass.
Ancùnter quels dus rivainsa nus schon da sadustar.

Annalies:
Me spitgead vus dus. A vus lainsa bagn mussar.

Steafan:
(igl Steafan va dantànt tigl bufet par las tgartas, la tavla ad egn risplei
par scriver sen la tavla) Tgi c’â gl’amprem meli survean igl butschegn. A
tgi c’â igl 10 digls glànds dastg’antschever. (el va dapartut anturn sco
egn salvadi maschadànd las tgartas, evtl. sea’l schizund giobass
trànteraint.)

Pardicànt: Vus vez alura bagn betg agl sen d’anganar?

Steafan:
(tut sursto) Tgi? Jou? Siiiir betg… (el va anturn la mesa a dat an mintga
runda a mintgegn 3 tgartas)

Hitsch:
Jou ve alura igl 10 digls glànds, jou dastg antschever. Tei, Menga,
avànt c’amblid, âs tei ansasez ànc stgelas par las vatgas?

Steafan:
Me duas. (tgànta la melodeia digl Burabüebli) As Burabüebli hani keis,
das gseht ma miar wohl a, juhee…

Hitsch:
A co âs uon cun las rosas? Âs ear rosas agl iert?

Steafan:
Cun las ezas ve jou bien uon. Quater vignan, ad egna da quellas e
egna tarmenta.

Pardicànt: Savainsa plànet antschever?

Hitsch:
(el sea sper la Annalies, prenda egna flur or da la vasa a fiera ella
anavos, la Annalies varda suainter a la flur a lascha vurdar sainza ler igl
Hitsch an las sias tgartas) Bien, jou prend creg jou rosas. (el dat or
egna tgarta)

15.szena
Hitsch, Steafan, pardicànt, Annalies, Menga

Menga:
(vean da que anetg cugl sieus canaster aint dad esch) So qua sund jou
puspe! (varda segl Steafan a sgregna) Giavelaint tge e quegl?

Annalies:
(varda sen la Menga) Menga! (varda segl Steafan) Menga!

Pardicànt:  Mo par l’amur da Dieu! Duas geadas la Menga Poriras!

Hitsch:
Tge fagez ear par egn teater?  Amaduas egn betga gest baleztgas!

Menga:
(tut confusa) Tge fagez par egn teater…. ! Jou sund matem la vera
Menga!

St-BÜH 2-1_La serasontg an prievel


23

Hitsch:
Tanor la vusch schon, ea!

Menga:
(va vei tigl Steafan a stira davent igl fazalet da tgea) Quegl e gea igl
Steafan! Ussa vas subit a trer or igl mieus nov vastgieu (ella mussa
cugl detg segl esch-tgombra, igl Steafan cura an tgombra) A tei Hitsch
stuessas gea dagî zarclar igl iert! Fe tgombas! (igl Hitsch fui dabot)

16.szena
Pardicànt, Annalies, Menga

Pardicànt: Aha, alura e quegl peia igl voss um.

Menga:
(e sasida giou) Ea igl Steafan. Mo ged, tge fagez vus qua?

Pardicànt: Nus vagn gest lieu far egn jass. Mo alura eassas vus vagnida, par
furtùna. Quegl e sto bien ca vus eassas vagnida. Jou veva aschi
schleatas tgartas. Gnànc par egn Tgau Sep vess igl tanschieu.

Menga:
Vus vez lieu dar a tgartas cun quels dus. Quels cugliùnan noua c’i san
a pon.

Pardicànt: Jou vess quegl gnànc santieu!

Menga:
Jou ve capieu igls trics c’i dovran par anganar. Sch’i bagliafan par
exaimpel da puma ca croda, alura giojan els da surangiou. Mo ve ànc
betga cato adavur tge c’i gin cur c’i giojan da sutansei.

Pardicànt: Forza “l‘ora vean beala, las schiemgias van ad òlt”.

Menga:
Quegl savess ànc easser. Antocen ussa ve jou adigna tartgieu c’i
gitgian quegl a mei. (patratga egn curt mumaint) A vus eassas propi me
vagnieus par dar a tgartas cun quels dus tamazis?

Pardicànt: Na, jou ve prieu igl falo butschegn, savez, quell da voss um! An quel
e’igl aint vinars a betg aua. Ad ussa â’l ampruvo cun tut igls rampegns
da survagnir anavos el puspe!

Annalies:
Aaaah, uuusssa capesch jou! Davo la talegna eara gea schon egn
butschegn, matem quel cun aint vinars. Ad ussa vez vus, signur
pardicànt prieu lez. Alura ân igls dus cacalaris puspe lieu prender
anavos el, sen egn’otra moda a maniera.

Menga:
Quels ân siir puspe ars ner que vinars. Ad alura â mieus um ànc gieu la
garmascheia da far sco sch’el fuss jou par puspe survagnir anavos igl
vinars! (pintga possa) Savez tge, signur pardicànt, quels dus asens den
amprender anzatge da quell’istorgia! Me salvad que vinars, quel fa
bagn a vus!

Pardicànt: Quegl e bi da vus! Graztga zund fetg! (possa) Mo a mei e qua vagnieu
anzatge ad ureglia..

St-BÜH 2-1_La serasontg an prievel


24

Menga:
Tge?

Pardicànt: Jou ve udieu ca vus cumandeias adigna anturn igl voss um. E quegl
ver?

Menga:
Äm…

Annalies:
(petga da schnadetg cun tuta forza sen la mesa) E quegl pussevel!
Ussa e’lla egn’ea qua cun buca avierta a sainza pleds!

Pardicànt: Vez peia betga ple bugent voss um?

Menga:
Bagn siir… mo trànteraint tratg jou c’igl fuss miglier da ver egn buc,
quel savess jou ànc stischear mintgatànt…

Pardicànt: Alura mussad quegl peia puspe egn’eada ad el, cun egn betsch ad
egn’ambratschada.

Menga:
A tgi? Agl buc?

Pardicànt: Na, a voss um natiral.

Menga:
Scha vus manageaz. (va cugl tgieu a bass a cugl canaster ainta màn
an tgadafiac)

Annalies:
Co vez vus cato adavur tge ca quels dus ân fatg?

Pardicànt: Jou ve gea getg a vus ca vegi egna bùna relaziùn cun egna parsùna
speziala.

17.szena
Annalies, pardicànt, Steafan

Steafan:
(vean ord tgombra, ussa vastgieu cun l’atgna raglia) So, ussa savez igl
antier angon.

Pardicànt: Stuez betga schar palandar igl tgieu. Jou dund bugent anavos igl
butschegn cugl cuntegn, seglmains cun quegl c’e ànc aint.

Steafan:
Nana, me salvad el. Nus vagn marito nut oter.

Pardicànt: Jou ve egn’ideia. Scha vus survagnez ànc oz egn betsch ad egn
ambratschada da la Menga, survagnez anavos igl butschegn. Scha
betg, alura salv jou el.

Steafan:
(dat digl tgieu) Quegl e bien, mo quegl vean siir a garantieu betg a
capitar.

Pardicànt: Tgissà, igl dat ànc miraclas an que mund.

St-BÜH 2-1_La serasontg an prievel


25
Annalies:
(fa sco sch’ella vess schnavurs a sastrescha sur igl bratsch) Signur
pardicànt, sco vus gez quegl!!! Igls meas tgavels cumbatan gest par
egn plaz par star sedretg.

Pardicànt: Jha, tge?

Annalies:
Jou maneg, jou survignt gest peal gagliegna!

18.szena
Pardicànt, Steafan, Annalies, Hitsch

Hitsch:
(vean aint dad esch) Giavelaint! Ussa â gest egn utschi tgiieu segl
mieus… Stgisad, signur pardicànt!

Steafan:
Âs schon zarclo igl iert?

Hitsch:
Zufl’an pegna. Uss e’gl serasontga.

18.szena
Pardicànt, Steafan, Annalies, Hitsch, Menga

Menga:
(vean aint dad esch, puspe sco egn cot) Schon fito, Hitsch?

Pardicànt: (sgracagescha, räuspert sich)

Menga:
(va plànsieu tigl bufet a prenda nà 5 magiels) Vagned, lagn ussa ple
bugent prender egn magiel vinars par tuagear tut quell’alteraziùn.

Pardicànt: (leava sei a vut ir) Also, par me betg. Jou ve oz schon gieu avunda.

Steafan:
Mo signur pardicànt, quegl savez ussa bagn betga far cun nus …

Hitsch:
…a refusar que magiel vinars!

Menga:
(cun plascher) ea, ad ear betg egn’betsch! (ella earva la bratscha, igl
Steafan ear, ella va vei tigl Steafan, sper el vei ad ambratscha igl
pardicànt)

Tenda

St-BÜH 2-1_La serasontg an prievel


1
St-CHFR 1-1

Litg par tres (Schlüssel für zwei)

Cumegia an 2 acts

Da Johann Chapman / Dave Freeman

Translato da Martina Cantieni a Marina Schaller

St-CHFR 1-1_Litg par tres_(st) y


2
Parsùnas:

3 umens/4 dunas

Arno:
Possessur d`egna agentura da propaganda cun grànd
suczess, ca. 40, viril, statura atletica.

Lena:
Egna duna cun egn ver or orainfer agls ons 40, ella vean
ànc egn peer ons a ver or ascheia. Ella e fetg feminina
ad amparnevla.

Nico:
Vean da la bassa, el e aint pigls 50, grànd, el poseda
egna flota da bartgas.

Nina:
La amitga da la Lena. Egna duna bagn vastgida, ca. 30
ons viglia. Egna cumparsa glischainta.

Curdegn:
Igl um da la Nina. Ampo derango, aint pigls 30.

Christina:
La duna digl Arno. Duna dominata anturn 40.

Alma:
La duna digl Nico. Egna duna energica, ca. 50 ons.

Tains:
Preschaint

Liac d`acziùn:
igl vean giujea an stiva ad an tgombra da durmir da la
Lena, a Donat.

St-CHFR 1-1_Litg par tres_(st) y


3
Culissa:

La grànda part da la buna vean duvrada par la stiva. Zirca egn tearz vean scho liber
par egna pintga tgombra da durmir, cun egn litg dubel, egna pintga sutga da
cudetschas, egna comoda ad egna stgafeta. La tgombra da durmir e biageada sei sen egn
podest. Veda la pare davos sur igl litg â`gl egna faneastra dretg da leza satgata egna pare
cun egn esch ca magna an stiva. Egn esch ulteriur magna an la tgombra da bogn. La quarta
pare e avierta ad igl rest da la buna e tartgea par la stiva. Saniester magna egn esch an sala
da magliear ad egn oter an tgadafiac. Davosvei ainta miez dat`igl egn passadi ca va tier igl
esch davànt saniester a ca magna tier la tgombra da giasts. La mobilia an stiva e eleganta a
va bagn a pro cun igl stil da la tgea. Igl â dus seassels, egn canape pintg, egn pult cun sutga,
sco ear ànc egna mesa ca soda tier igl canape.

1.act: Gliendasgis damàn, measeanda suaintermiezgi

2.act: Ple tard la sera

Pled sen veia cun resumaziùn d`igl cuntegn:

Sch`egna duna â dus amànts, tuts dus umens maridos, e quegl egn gioi riscànt, parquegl ca
quels dus stuessan natiralmeing betga santupar. Tge far, sch`igl gartegia tutegna? Ign sto
semplameing far sco sch`el fuss igl um da l`amitga c`e nunspitgeadameing vagnida sen
visitas, a l`oter sto sadar or sco agen um, ca stuess atgnameing easser a Peru an parschùn.
Egn amànt e sto bùn da rumper la tgomba a sa parveda gliez betga ple turnar a tgea tier la
sia atgna duna, el raquenta a leza c`el segi an egna clinica privata. Sen quegl less ella visitar
el, ascheia ca las duas amitgas ston ear ànc giujear soras da malzàns. Malameing cumpara
ear ànc igl um banduno da l’amitga, a la duna digl savund amànt less surpresar lur um an
flagranti, parquegl c`ella â scho survagliear el a sa cunquegl c`el frequenta blear tains an
quella tgea.
Da parschuader tuts ca l`antiera tgossa segi inozainta, a c`igl satracti d`egna clinica privata
cun metodas da tgira nunortodoxas, e betga egna sempla tgossa.

St-CHFR 1-1_Litg par tres_(st) y


4
1. Act

1. szena:
Lena, Arno

Arno: (leia gest la sia cravata an tgombra da durmir. El porta tgòltschas a tgamischa, la sia
giaca sche sur la sutga da cudetschas.)

Lena: (Vean da la tgadafiac. Ella porta egn tablar cun ansolver an tgombra da durmir. Ella e
vastgida cun egn beal manti da tgea sur lur vastgieu da notg.) Ach, tei es schon lavo? Jou ve
tartgieu ca nus magliagn igl ansolver agl litg?!

Arno: Jou stund mal. (El beva igl cafe a maglia egn toc toast, durànt c`el satira aint a fegn.)

Lena: La zev digl iert sche ear prest giobass, fe igl bagn a varda egn`eada scha tei sas far
anzatge cun quella zev!!

Arno: Agl mumaint ve jou nign tains. Sas betga pustar anzatgi ca vean a pinar quella zev?

Lena: Quegl e’gl gea gest, igl meas tgutet, igl va pigls daners! Quegl custa egna massa. Igl
instalatur â fatg a nus egn quent da 72 fràncs par la reparaziùn digl boiler, a quel um e betga
sto a qua ple gitg ca tres minutas.

Arno: Lura va a raclamar! Tei sas bagn sadustar!

Lena: Jou ve oz lieu palandar sei ellas.

Arno: Tgi levas palandar sei?

Lena: Las rosas salvatgas. Quellas creschen sco an egn taner.

Arno: Alura palenda sei ellas!

Lena: Quegl va bagn betga scha la zev sche gioubass.

Arno: Igl cafe gusta sco sch`el fuss suravei.

Lena: Igl cafe e schon bùn, mo igl latg e suravei.

Arno: Tei às raschùn.

Lena: Quegl sche veda la frastgera. Ella sfardantescha betga ple sco igl s`oda.

Arno: An quella tgea fùncziunescha anzuma nut ple andretg. Igl boiler, la zev ad ussa ear
ànc la frastgera. Plànsieu crescha quegl a nus sur igl tgea or.

Lena: Jou se igl meas tgear, mo jou fetg igl meas pussevel.

Arno: Lena, jou se displaschevlameing betga dar daple daners a tgei. Jou ve semplameing
nigns ple.

Lena: Jou ve gnànc dumando par daple, igl meas tgear. Jou salamaint betga. JOU bev igl
meas cafe. (Beva igl cafe a fa grimassas)

Arno: Tut e gnànc schi schlieut.

St-CHFR 1-1_Litg par tres_(st) y


5
Lena: Jou amprov da spargnear igls daners.

Arno: Lena, jou dund a tgei mintga mains daners par manar igl partgea, mo pigl mumaint
curan las fatschendas masiravel. Igl mi interessescha tge ca nus udagn oz durànt la sasida
da la suprastànza.

Lena: Tgutet, tei veans sco adegna a parschuader tuts.

Arno: Quegl vean ear betga ad easser schi greav, parquegl ca tuts en parschuadieus ca nus
nagn bancrut.

Lena: Mo schi schlieut vean igl ussa bagn betga ad easser?

Arno: Nus vagn egna rezessiùn mundiala a la nossa agnetura da propaganda â anzuma
nignas reservas. (Arno da la tgombra an stiva a va tier igl pult)

Lena: (Suonda cugl tablar d`ansolver)

Arno: (Earva la sia tastga d`actas a va tras anquals pulpiers)

Lena: (Va cugl tablar an direcziùn da la tgadafiac)

Arno: Tier nus stat egna misergia finanziala avànt igl esch.

Lena: Jou se gl`e betga gest igl ideal mumaint, mo tei âs ànc betga do igls daners pigl
tanertgea da quel mains. (an tgadafiac)

Arno: Ea, schon bien. (prenda plaz, prenda nanavànt egn cudesch da schecs ad anzatge da
scriver.)

Lena: (Da la tgadafiac) Ier en vagnieus egn peer quents,igl meas tschutet. Els schen segl
pult.

Arno: (Prenda ainta màn igls quents, varda segl amprem a schema) O Segneret! (El prenda
igl savund a schema danovameing) Betga da crer!

Lena: (Da la tgadafiac) Ier sera ve jou betga lieu mussar els a tgei, par betga ruinar la sera a
tgei.

Arno: Parsuainter e la damàn pigl giat. (El antgeva a far or egn schec a stat eri...) Gnànc a la
mia atgna duna dunt jou schi blear.

Lena: (Vean cun egna vasa plagn flurs a meta ella sen la mesa sper igl canape) Tge
manegias?

Arno: Nut, nut.

Lena: Âs betga getg anzatge davart la tia duna?

Arno: Ea, jou ve stuieu scurzanir igls daners pigl tanertgea ad ella.

Lena: Arno! Quella povra duna! Co agl num da Dieus de ella rivar quegl?

Arno: X anzaco riva ella quegl schon. Igl damagliear e dantànt vagnieu ampo ple mudest.
Par furtuna sund jou betga schi savens a tgea.

St-CHFR 1-1_Litg par tres_(st) y


6
Lena: Scha tei dessti betga or igls teas daners par otras dunas, vessti daple par la atgna.

Arno: Or da la tia buca tùna quegl ampo cuntradictori.

Lena: Teia sveias digl tema. Tei âs nign santimaint par raspunsabladat.

Arno: Betga crititgescha me, da quegl veiou a tgea schon avunda.

Lena: Stos stgisar jou ve betga lieu far por cun te.

Arno: E schon bien, l`otra geada raditg jou ear puspe cun ovs FRESTGS.

Lena: Igl meas tgear, jou savess nutrir antier China cun tut quels ovs ca tei radis. Savessti
betga egna near l`otra geada purtar egna gagliegna?

Arno: Na, par l`amur da Dieu, na! Ovs en sco tschains. Mazar egna gagliegna e sco sch`ign
atacas igl capital!

Lena: Quàntas âs peia?

Arno: Spetga le studagear...qua e la Emily, la Marion, la Fiona, la Paulina...a natiralmeing la
Freddy.

Lena: Savessti peia betga desister da la Freddy?

Arno: Jou schon, aber tgellas betga. Ad anzuma âs tei getg ca ti vegias bugent ovs.

Lena: Ea...schon...mo cun masira betga an massas.

Arno: (Varda sei) An mintga cass ve jou ple bugent ovs, ca adegna quel pestg ca tei radis
sen la mesa. (Seara la sia tastga d`actas a meta ella an zuler sper la mesa.)

Lena: Jou ve tartgea ca ti vegias bugent pestg?!

Arno: Ea, anqualgeadas, mo betga an quellas massas co nus consumagn el. Quegl sto
custar egna facultad.

Lena. Jou sto gea pajear nut par el, la mama radi igl pestg.

Arno: Alura de ella ear magliar el. Jou savess vartir egna variaziùn.

Lena: Bien peia. Tge vol measeanda?

Arno: Tei manegias vendargis. Measanda â la Christina natalezi, alura stos jou easser a
tgea.

Lena: Ea, natiralmeing. Stos stgisar jou ve managieu vendargis. Bien peia cun tge savess
jou far gust a tgei?

Arno: Sco fuss`igl cun egn calùn tschut, cuis an gervosa?

Lena: Ea, quegl e bien.

Arno: Savessti scriver sei igl rezept par la Chtristina?

Lena: Ussa?

St-CHFR 1-1_Litg par tres_(st) y


7

Arno: Ea, gliez fuss igl miglier. An gliendasgis â ella cuschino anzatge c`eara semplameing
sgarschevel. Sa igl giavel tge c`ella â fatg cun quegl. Fussti schi bùna a scrivessti segl igl
rezept!

Lena: Jou ve tartgea ca tei vegias preascha?

Arno: Na!

Lena: (Prenda plaz tier igl pult ad antscheva a scriver segl igl rezept)

Arno: (Varda sen l`ura da la Lena) Egn mumaint! Fùncziunescha la tia ura an dretg?

Lena: Ea, sen la secunda.

Arno: (Varda sen la sia ura) Quella va avànt. (El strucla egn nuv veda la sia ura)
Oo...mear...! La mia ura â igl tains da Johannesburg. Quella ura dat mintg`eada anavos. Jou
sto prender igl tains da Johannesburg a trer giou duas uras. Quella stat semplameing betga
eri sen igl tains europeic...Quegl eara la mia davosa sprànza...Ussa egl fito. (El prenda giou
la sia ura)

Lena: (scriva) Ussa betga fe ascheia egna revolta. Quegl e siir nigna catastrofa.

Arno: Quegl e la nossa etat da propaganda! Nus stuagn vender quellas schmaladidas uras,
a tut quegl c`ellas en bùnas da mussar e igl tains da Johannesburg. Âs mena ligieu igl noss
verset da propaganda: "La ura ca dariva digl futur!" (Tigna la ura ved`igl bratschlet a petga
ella sen la tganveala.)

Lena: Nigna miracla c`ella va avànt.

Arno: Tuma ura.

Lena: A Johannesburg vagnessas vus a far grandiusas svieultas.

Arno: Ella fa questa sera fartemf ungaric. Tgissà co quegl vean a gustar.

Lena: Ach tge!

Arno: Âs tei schon egn`eada patartgea veda...?

Lena: Veda tge?

Arno: Ca jou bandùn ella a vignt tier te a star?

Lena: Na, graztga!

Arno: Aber Lena!

Lena: Jou ve gieu EGN um a quegl â tanschieu a mei.

Arno: Quegl e ear sto egn degenero subject a vetiers egn c`â rut la letg.

Lena: Ea...?

Arno: Ea...jou maneg...jou se...mo tier nus e quegl anzatge oter. Jou ve bugent te.

St-CHFR 1-1_Litg par tres_(st) y


8
Lena: Jou ve te ear bugent. Parquegl lainsa ear betga ruinar quegl cun egna noza. Soo - qua
âs igl rezept. (Ella stat sen pes a dat igl rezept agl Arno. El meta el agl satg da pez a prenda
igls màns da la Lena.)

Arno: Scha tei vol betga maridar me, partge lasch jou lura betga semplameing star tier te?

Lena. Jou tem ca quel arrangement vagness betga a pler gli mama.

Arno: Forza stuess ella egn`eada amprender d`ancanuscher me...?

Lena. Na Arno. Ella va ànc cun la moda viglia, ign savess parfegn gir c`ella e surdaschainta.

Arno: Sch`igl va par igl bever alura para ella anzuma betga ad easser surdaschainta. Tenor
quels quents stuess ella atgnameing schon easser marinada an Wodka.

Lena: Ella beva agl num da Dieus bugent anqualgeadas egn dagutet.

Arno: Ea, mo quegl en igls meas...dagutets...near co vez jou quegl?

Lena: Anqualgeadas radi ella ear cun egn peer amitgs.

Arno: A quels ân egna nunadida set. Jou ve nut ancunter da pajear igl noss vinars, mo jou se
bagn betga dustar tut igls noss vaschegns.

Lena: Jou bagliaf egn`eda cun ella.

Arno: Tge gartegia atgnameing, sch`ella vess egn gi da vagnir cura ca jou sund ear gest a
qua?

Lena: Jou gitg ad ella ca jou sto luvrar durànt igls noss gis.

Arno: Sco tge?

Lena: Secretaria privata, tier egn gentleman fetg pratensius, jou sto tugi easser qua par el,
sch`el drova me.

Arno: (Tira nà ella tier el) Aaaaaach...quel parfum...qua scalegnan tier me igls zens.

Lena: Ea els scalegnan, quart passo las otg.

Arno: Egna massa tains! Via ànc egn`eada agl litg!

Lena: A tge e cun la sasida da suprastànza?

Arno: Ple tard telefonesch jou a quels a gitg ca segi vagnieu tanieu segl a vigni cunquegl ple
tard.

Lena: Quànt ple tard? (Els van tier la tgombra da durmir)

Arno: Quegl dependa da te.

Lena: Jou ancanusch te bagn, tei sadurmaintas siir puspe.

Arno: Jou met igl svegliaregn. (El fa anturn veda la sia ura)

St-CHFR 1-1_Litg par tres_(st) y


9
Lena: Mo quella ura va gea betga sco igl s`oda. (Ella tira or lur manti a palenda segl el veda
egn croc digl esch tgombra.)

Arno: Scha jou met igl svegliaregn fa quel sco igl alarm digls pumpiers.

La Lena saruschna sut la curveglia aint ad igl Arno antgeva a satreror speartameing, durànt
ca la tenda saseara.
(Gest alura scalegna igl svegliaregn fetg dadòlt)

St-CHFR 1-1_Litg par tres_(st) y


10
2. szena:
Lena, Nico

(Igl svegliaregn scalegna ànc adegna, cura ca la tenda sadearva gest puspe)

Lena: (Sasolza, tanscha vei tier igl svegliaregn a meta giou el.) Igl meas tgear...? Tschutet!
Sadesta! Tei veans megna tard. Jou ve gea getg ca tei sadurmaintas puspe.

Nico: (Sea) Ooo, giavel aint, las quàntas egl?

Lena: Varda sez! Prest las diesch!

Nico: Quegl va gea ànc.

Lena: Tge vol ansolver?

Nico: Nign ansolver. Jou fetg gest egna dieta, quegl sas tei bagn!

Lena: Ea natiralmeing igl meas tgear. Jou ve schon egn tscharvi sco egn culem.

Nico: Quegl e ear schon curdo segl a mei. Mo igl rest e an urden. De ànc egn betg a mei.

Lena: Ea, bien, mo jou drov ansolver, ear scha tei drovas nign.

Nico: Via ussa!

Lena: Partge eassas vus atgnameing la damàn adigna aschi activs?

Nico: Tge manegias tei cun "vus"?

Lena: Aaa, quegl ve jou udieu da la mama. Ella va blear a teater. Tei sas schon: Vus vez
cumando, Signur!"

Nico: Also, anzacuras pudess jou amprender d`ancanuscher la tia mama. Ella para d`easser
egna dama educada. (Vean or digl litg)

Lena: Ea...igl meas urset? Avànt ca jou amblid: la zev digl iert sche prest gioubass. Dess jou
schar vagnir anzatgi, ca pena quella?

Nico. (Dat egn tgit da la fanestra or) Na, quels lessan me puspe egna massa daners. Quegl
custa seglmains 150 fràncs. La Proxima geada ca jou vignt, amprov jou da pinar ella.

Lena. Quegl gez vus tuts...(speart) adegna vus, Signur.

Nico: Jou fetg quegl schon. Quegl va sco la bischa. Ve jou betga schon cumpro las gutas?

Lena: Na.

Nico: Aa, na, tei âs raschùn…quellas en stadas pigl spalier a tgea.

Lena. Cartevel.

Nico: Jou vi radir cun egn peer da quellas. Gutas custan agl mumaint egna facultad. Mo
gl`amprem stos jou far a fegn igl spalier. La Alma mi fa ussa schon fiac sut igl tgil. Las sias
rosas baricadeschan schon la senda tier igl iert.

St-CHFR 1-1_Litg par tres_(st) y


11
Lena. Las mias ear. Jou ve tartgea ca tei vegias egn ortulan?

Nico: Lez â fiers ve là la lavur. El lavura ussa par egna fatschenta da sbuada. Ascheia co igl
noss iert veza or, e quegl ear igl dretg mastregn par el. (Va an tgombra da bogn) (Igl telefon
scalegna)

Lena: (Prenda giou) Hallo? Arno! (Ella varda an direcziùn digl bogn a bagliafa dascus) Sas
ànc egn`eada telefonar ple tard, la mama e gest a qua.

Nico: (Digl bogn) Tgi egl?

Lena: Gl`e igl Arn...la mama!

Nico: Tgi?

Lena: (Tigna igl màn segl corn) La mama. (Agl telefon) Ste landervei. (Ella meta igl corn sut
egn plimatsch a va tier igl esch digl bogn) Jou sear igl esch igl meas tgear, schioc oda ella
ànc la duscha. (Ella seara igl esch a va anavos tier igl telefon) Bien Arno, la mama leva
saver tgi ca segi landervei. Jou ve getg c`igl segi igl mastargner ca peni la zev dig iert. Ea, el
â fatg egna oferta...150 fràncs...ea, las gutas en schi tgearas...quellas custan agl mumaint
egna facultad...na na ellas en betga doradas...tge?...Na schatz, igl e margis. Tei es ànc
mena vagnieu igl margis. Igl margis vainsa la mama a jou igl noss gi da cino...An la sia
vigliadetgna dat`igl strusch oter divertimaints. Jou se bagn betga gir giou ad ella...Segias
ussa egn tgear a spetga, tocen ca tei es landervei...jou maneg, spetga tocen sen egn
mumaint ca jou sund betga gest fatschentada cun la mama...Damàn marenda? Jou ampear
egn`eada sch`ella â avànt anzatge...spetgas. (Ella tigna saro igl corn a cloma:) Tschutet!

Nico: (Earva igl esch digl bogn) Ea?

Lena: Cura veans tei damàn?

Nico: Partge?

Lena. La mama vess bugent scha jou nass damàn a cumprar aint cun ella.

Nico: Quelg e schon bien. Prinzipal e ca tei es damàn las sis puspe qua. (Seara igl esch digl
bogn)

Lena: (Puspe ved`igl telefon) Ea igl meas tgearet, quegl e an urden. Stos me vurdar ca tei es
puspe davent las tschentg a measa…tschüss! (Ella palenda sei, prenda igl calendar ad
anzatge par scriver a notescha) Ovs va las tschentg a measa. Pestg vean las sis. (Ella seara
igl cudeschet a meta el puspe senzum igl litg)

Nico: (Vean an tgòltschas a tgamischa digl bogn, la giaca ainta màn) Jou sund gest sto sen
la stadela, jou ve prieu tier quater kilos.

Lena: Quegl sche aber betga veda las mias tschaveras!

Nico: Na igl e igl damagliear a tgea. La Alma e la miglira cuschiniera agl sid digl pol da
nord...las sias bumbas da sirup en fantasticas. Scha jou vagness betga anqualgeadas tier te,
alura nass jou segl sco egn balùn.

Lena: (Stat sen pes a tira aint lur manti) Igl meas tschutet, ussa vean a mei andamaint ca jou
ve ànc dabien igls daners pigl tanertgea. (Ella fiera anavos la curveglia a va an stiva.)

Nico: (Va suainter) Tge, schon puspe?

St-CHFR 1-1_Litg par tres_(st) y


12

Lena: La davosa geada mi âs do anzatge avànt 14 gis.

Nico: quegl sa betga easser. Jou ve tartgieu ca quegl segi sto avànt egna eanda.

Lena: Na igl meas tgear, quegl stueva easser igls daners pigl tanertgea da la Alma.

Nico: Cartevel. Nus stuagn egn`eda bagliafar sur quels daners. Tei surveans prest madem
blear sco la Alma, a leza sto ànc radir tras tres buabs c`en amiez la pubertad.

Lena: Parsuainter ve jou la mama.

Nico: Quella â sco`gl para egn apetit sco egn tgaval.

Lena: Nico...quegl cres jou gea betga ca tei sas begliafar schi cumegn davart la mia mama.

Nico: Jou se, mo ella surfa ampo. Ella fema sco egn tgamegn a beva quater buteglias
Wodka an egna eanda. Igls tains en schleats Lena. Sis da las mias bartgas schen agl setg, a
quellas c`en or segl Libi portan anavos schi blear sco nut.

Lena: (Prenda igls quents digl pult)

Nico: (Satira aint fito)

Lena: Qua varda sez... jou met tut da la vard.

Nico: Jou ve cunfidànza an te.

Lena: Na, varda sen quels quents. Jou vi ca tei inspecteschas els.

Nico: Bien peia. (El prenda igls quents, va tier igl pult ad igls examinescha exactameing)

Lena: Natiralmeing savainsa ear meter la mama an egna tgea da vigls, scha tei âs quegl ple
bugent.

Nico: Jou ve nut ancunter quella duna. Gl`e semplameing egna buca daple ca nus stuagn
stupar, ad igls tains en verameing schleats. Ussa varda egn`eada quegl...betga me Wodka
na ear ànc egn schampagn.

Lena: Gl`e sto igl aniversari da la mama. Alura vainsa anvido aint egn peer amitgs.

Nico: Igl para ca vus vez anvido aint miez Schons. Sis buteglias?

Lena. Duas en ànc danvanz.Jou vartesch betga quellas discussiùns...ple bugent paj`jou lura
quellas buteglias.

Nico: Na, igl va gea betga antur gliez, Lena, mo â la tia mama anzuma nign oter ca sa
sustaner la sia existenza?

Lena: Igl bab â betga scho anavos egn cotschen ad ella. Gl`e schon bien, jou ve betga lieu
ca tei pajas tut. Jou vignt a vender ampo da quella bischutareia ca jou ve survagnieu da la
tata.

Nico: Ussa betga antgeva cun quegl. Jou paj schon quels quents digl giavel. Mo, par egna
duna c`â nign daners e ella egna detga schlavatadra. (El prenda anavànt igl cudesch da
schecs)

St-CHFR 1-1_Litg par tres_(st) y


13

Lena: Jou vi baglaifar cun ella.

Nico: Ea, me gi ad ella cigls tains en masiravels. Nus tuts stuagn purtar la tschenta ple
stretga. Oziglgi dat`igl daple pastgeaders ca pestgs. Jou ve ear schon baglaifo cun la Alma,
nus stuagn raziunalisar. Sas la sia mama ve jou numnadameing ear ànc da taner or a nus
lagn gnànc balgaifar digls seas tres frars a lur famiglias.

Lena: (Dat ad el anzatge da scriver) Me de adaitg ca la glieud nizegia betga or te.

Nico: (scriva igl schec) Scha jou met avànt a mei la massa glieud ca jou sustegn...sch`igl
vess egn`eada da gartagear anzatge a mei, dess l`antiera ret soziala digl noss pajis
anzemen. (El dat igl schec a la Lena)

Lena: Graztga igl meas tgear, tei es semplameing gràndius. (Ella meta igl bratsch anturn igl
sieus culiez a betga el.)

Nico: Ussa betga radi me puspe sen turas. (Stat sen pes)

Lena: Bien, nus spitgagn tocen questa sera.

Nico: Tgaaauuu...manegias propi ca nus savessan meter la tia mama an egna tgea da vigls?

Lena: Nus savagn schon ampruvar, mo igl vean cartevel a vagnir fetg tgear. Dess jou
egn`eada amparar suainter?

Nico: (Va an direcziùn digl esch davànt) E forza gnànc egn`eada ascheia egna schleata
ideia, mo varda c`igl e egna da la crusch blaua! (Va)

LA CAZOLA STEZA

St-CHFR 1-1_Litg par tres_(st) y


14
3.szena
Arno, Lena

Igl e measeanda suaintermiezgi, la cazola arda puspe.

Arno: (Nuva la cravata, va an stiva a tira aint la giaca. Cloma:) Jou telefonescha ànc speart a
la Christina.

Lena: (Da la tgadafiac) Mo fe preascha, gl`e schon las tschentg a measa.

Arno: (Meta aint la numra) Pudessti anzatge dabever, igl mieus urset?

Lena: (Da la tgadafiac) Na graztga jou fetg gest tee.

Arno: As anzatge ancunter scha jou fetg a mei egn drink? (Cu`gl corn ainta màn, prenda el
egn magiel, egn hrui ava ad egna buteglia Wodka c`e sen la essa sut la mesa digl canape)

Lena: Igl davos tains âs bavieu ampo blear.

Arno: (Tigna ad òlt la buteglia prest vida) Tei stuessti far quitos par la tia mama, betga par
me. Igl blear da quegl â ella bavieu. (El svida igl Wodka c’e resto agl magiel. Less bever, mo
meta gest puspe davent igl magiel, par c`el sa balgaifar agl telefon.) Hoi Christina, tei jou
sund agl. Noua es ear stada, jou ve stuieu schar scalinar egn miez on? Agl galiner? Partge
ova la Frida betga?...Ok, jou discur cun ella cura ca vignt a tgea...Ussa betga antgeva cun
quegl, Christina, jou ve gieu egn gi fetg stantus...tei sas gea sco igls noss cliaints en. Ign sa
agl semplamieng betga far dretg ad els...Gl`e sto igl unfiern...Ea, me va tei puspe agl
galiner...Meta egn peer buras da golf sut igl tschil da la Frida...quegl dat ad ella da
patartgear. (El palenda sagl)

Lena: (Vean an raglia schica da la tgadafiac) Igl meas tgearet, jou creg c`igl hrui d`ava
electric e rut.

Arno: Jou less udir nut ple! La Christina â schon gieu da reclamar avunda.

Lena: Tge?

Arno: La Christina â gieu da reclamar. Jou sto ir.

Lena: Jou less gea gnànc ca tei penas el, mo jou ma dumond sch`as vagn avunda daners
par egn electricer.

Arno: Nign sa prastar egn electricer...Varda ca la tia mama s`ocupa da quel hrui.

Lena: La mama?

Arno: Tei âs bagn gegt a mei c`ella vegi pino igl tschetschapulvra.

Lena: (saragorda) Ah ea. Ve jou tut amblido.

Arno: (Dat egn betsch) Nus savazagn vendargis.

Lena: Ea igl meas tschutet, jou pos strusch spitgear. Jou dumbr schon las minutas. (Ella
varda sen l`ura)

Arno: Jou ear. (Va an zuler, prenda la sia tastga d`actas; igl scalegna ved`igl esch)

St-CHFR 1-1_Litg par tres_(st) y


15
Lena: (Sursto) Ou...

Arno: (Meta la tastga d`actas sut igl bratsch a va an stiva) Tgi sa quegl me easser?

Lena: Quegl sto easser la mama. (Va tras la tgadafiac alura tras igl esch davos.)

Arno: Egn mumaint! Fuss quegl betga la situaziùn ideala par amprendar d`ancanuscher la tia
mama?

Lena: Siir betga! (stumpla el ancùnter la tgadafiac) Ussa va. (Igl scalegna ànc egn`eada)

Arno: (Va tras igl esch davos a dat egn plunt)

Lena: (Svida igl tschandrer, svida anavos an la buteglia igl Wodka a meta alura igl migiel, igl
hrui a la buteglia sut la mesa, earva igl esch) Nina!

St-CHFR 1-1_Litg par tres_(st) y


16
4. szena
Nina, Lena

Nina: (da ordafora) Hallo Lena!

Lena: Jou se betga crer agl. Via aint.

Nina: (Vean aint. Ella porta egn pintga cofra) Jou ve la sprànza ca vigni betga
nunadatadameing.

Lena: (Prenda la cofra a la meta sut igl pult) Natiralmeing betga, jou se me betga crer ca tei
es agl. Tei vezas or grandiusa.

Nina: Na, TEI vezas or grandiusa, jou sasaint me co egn vrac. Jou se gnànc gir a tgei quànt
alterada ca jou sund da ver te.

Lena: Mintga on ve jou scret a tgei tgartas da nadal, mo tutas egn vagnidas anavos:
"Nunancunaschaint" Jou ve schon tartgieu ca ti segias morta.

Nina: Nus eassan emigros ad Australia.

Lena: An que cass ve jou gnànc gieu schi fòlz.

Nina: Cura ca tei es ida cugl Bob an l`America digl Sid ve jou do sagl da scriver a vus.

Lena: Jou sund betga stada gitg là. Nus vagn saspartgieu.

Nina: Jou stund mal.

Lena: Tei stos betga star mal. Igl â samusso c`el e egn canagl.

Nina: Na! Sen tge maniera alura?

Lena: Sen tut las manieras: anganar, rapegna, amprova da mazamaint.

Nina: Mo betga tier te, ve jou la sprànza.

Lena: Na tier egn fetg bùn amitg da nus. Egn um gentil, reh ad expert da Judo. Egn`eada
vainsa fatg ampo tum ad el mi â musso egn mantaner cumplitgea. Qua e`l igl Bob vagnie
aint, â antaletg fòlz la situaziùn ad a fiers el or da la faneastra.

Nina: Eara el blasso?

Lena: Ea, fetg. Ussa raquenta egn`eada d`igl Curdegn, e el ànc adigna veterinari?

Nina: Ea, el s`ocupa d`egn muvel nursas an Australia.

Lena: Quegl tùna fetg lucrativ.

Nina: D`egl cartevel ear easser.

Lena: Co âs tei anzuma cato me?

Nina: Quegl e sto egn schabetg. Anzatgi mi â do l`dressa da la tia mama a Sydney. Jou ve
telefono ad ella, alura mi â`la getg noua ca tei stas.

St-CHFR 1-1_Litg par tres_(st) y


17
Lena: Quànt gitg âs agl sen da star agl Schons?

Nina: Jou se ànc betga.

Lena: E`l igl Curdegn ear a qua?

Nina: Na. Nus eassan vagnieus anzemel, vagn dantànt gieu egna daspeta ad alura veiou
getg c`el degi puspe ir a tgea.

Lena: Tei manegias sainza te?

Nina: Quegl interessescha el betga. Igl davos tains viva el an egn vapur d`alcohol.
Mintgatànt amprova el da calar, mo me egn sulet magiel a - Bingo schon fieri el puspe.

Lena: Igl e peia sperasvei?

Nina: Definitiv a sainza return!

Lena: Oha... a noua vol ussa star?

Nina: Ju anquier egn hotel.

Lena: Quegl vean gnànc an dumonda. Tei stas tier me, ad gl`ampem dat igl ussa anzatge
dabever...anzanouas veiou ànc egn peer daguts Brandy. (Ella prenda egna buteglia ad
magiels da la mesa)

Nina: Tei âs egna beala avdànza. Quànt gitg stas tei schon qua?

Lena: (Dat igl magiel a la Nina) Zirca tres ons.

Nina: Graztga.

Lena: Curt suainter ca jou ve amprieu d`ancanuscher igl Nico.

Nina: Aa, tei es puspe maridada?

Lena: Ea…ign pudess ear gir ascheia.

Nina: Aaa…

Lena: El e… egn amitg.

Nina: Da quels amitgs less jou ear.

Lena: Scha tei stas sur la fegn d`eanda veans ànc ad amprendar d`ancanuscher egn amitg.

Nina: Quegl e lura agitànt. A tgi fuss quegl?

Lena: Igl Arno.

Nina: Ad igl Nico, gi lez nut?

Lena: Igl Nico sa da nut.

Nina: Ea, tei vol gir... quels s`ancanuschen gnànc?

St-CHFR 1-1_Litg par tres_(st) y


18
Lena: Sprànza s`amprend`ign ear mena d`ancanuscher.

Nina: (Suainter egna posa) Fas tei...eem...cugl Arno?

Lena: Ea.

Nina: A fas tei ear...eem...cugl Nico?

Lena: Ea jou fetg EEM cun tuts dus. Mo betga digl madem tains.

Nina: Tge faszinand la mia tgeara! Egn um a Peru, a dus amànts a qua. Tgi paja igl
tschains?

Lena: Tuts dus. Quegl e la suleta pussevladat da mantaner quella tgea.

Nina: Tei stos gea saver sanundar agls daners.

Lena: Na, els ân tuts dus da nutrir egna famiglia. Alura stat par ampo luxus sco jou, betga
ple danvànz egna massa.

Nina: Âs tei nigna schleata cunzienztga scha tei patratgas veda lur famiglias?

Lena: Na, jou amprov gea betga da rumper lur letg. Veda quegl gnànc patratgi agl siemi.

Nina: Mo tuts dus dorman cun te?

Lena: Ea, mo sch`egn um prenda anqualgeadas egn taxi, vut quegl gea ear betga gir c`el
venda igl sieus auto. Co ear adigna jou ve gieu egn um, a jou less nign savund ple, graztga
fetg!

Nina: Co tignas tei dapart quells dus?

Lena: Gl`amprem egl sto ampo greav, tocen ca la mama mi e vagnida andamaint. Ella e fetg
puritana.

Nina: La tia mama?

Lena: Betga la mama ca tei ancanuschas. Egna mama imaginada ca suravagness pintgs
sch`ella savess ca jou vess egn amitg a fuss betga maridada.

Nina: A quegl fùncziunescha?

Lena: Tocen ussa schon, Dieus segi ludo! Igl meas antier daviver e dependent da quels dus.
Scha jou vess da pearder egn da quels dus sund jou fitada.

Nina: Jou ve pears igl meas.

Lena: Betga le palandar igl tgea parveda quell!

Nina: Jou mi ampear tge c`e curieu falo cu`gl meas Curdegn.

Lena: Nina, tge cura falo cugls umens?

Nina: Jou tem ca jou sund la cualpa.

St-CHFR 1-1_Litg par tres_(st) y


19
Lena: Tge tumadads! Jou ve marido egn fetg gentil a tge â alura samusso? Jou ve betga
mano el an la criminalitad a tier otras dunas, gest schi poc sco tei âs mano igl teas Curdegn
agl alcohol. Quellas tendenzes en schon avànt màn davenda la naschientscha. Quegl e sco
egn toaster electric, sch`el e egn`eada rut sas betga ple pinar el, tei es obligeada da cumprar
egn nov.

Nina: Jou creg ca tei es agl fratains vagnida tier egna detga autoritad in puncto umens.

Lena: Tei drovas betga easser egna autoritad. Els en schi simpels. Ad els mànca
semplameing la nossa finessa a subtilitad.

Nina: E quegl betga anqualgeadas ampo lùngurus?

Lena: Par gliez ve jou nigna peada, Nina. Jou sund blear megna fatschentada. Jou ve qua
gea prest da far igl manage egna pintga interpresa industriala.

Nina: A sperasvei ànc cun suczess.

Lena: Ea, jou lavur an squadras dublas. (Varda sen l`ura) La lavur da notg antgeva ussa lura
gest.

Nina: En tuts dus generus?

Lena: Schi generus sco els san easser.

Nina: Qua egl natiralmeing nizevel sch`ign â dus cliaints.

Lena: Nina, fussti schi bùna da betga esasser schi ordinara.

Nina: Tei âs bagn getg seza ca tei âs dus.

Lena: Betga igl diember e d`impurtànza. Me disturba igl pled CLIAINT, jou sund egna duna
digl màn saniester.

Nina: Ea, mo la duna saniestra da dus umens.

Lena: Els ân betga egn tscharvi colectiv. Mintg`egn manegia c`el segi igl sulet. A scha nus
vessan betga la crisa d`economeia mundiala fuss jou leada d`aver me egn. Sch`ign e
veterinari an egna praxis d`egna measa milliùn nursas, san`ign anqualgeadas saprastar
anzatge, mo qua an Schons ston`ign radir unfrenda. Gl`e sto egn on fetg greav par dunas
c`en suletas. Tee a bumas?

Nina: Ea, quegl fuss flot.

Lena: Jou sto cuir l`ava an egna padeala.

Nina: Partge?

Lena: Igl hrui electric e an paglia a lavar giou stos jou ear ànc. (va an tgadafiac)

Nina: Ta gidan igls teas amànts betga?

Lena: (da la tgadafiac) Na, gliez fuss anzatge digl tutafatg nov.

St-CHFR 1-1_Litg par tres_(st) y


20
5. szena
Nico, Nina, Lena

Nico: (Aintra cun egn satg da plastic.)

Lena: Els en tuts dus vagnieus an malura tras dunas indulgaintas.

Nico: Tgi?

Nina: Sco?

Lena: (cura anavos) Hoi igl meas tgearet. (ella betscha el) Nus vagn gest bagliafo dad
umens. Igl seas agl meas. Quegl e igl meas amitg igl Nico, Nico quegl e la Nina.

Nico: Bùn gi Nina.

Nina: Bùn gi.

Lena: Jou fetg gest egn tee pos ear egn?

Nico: Ok. Mo alura stos jou ànc speart ir segl Libi.

Lena: Partge ussa?

Nico: Igl dura seglple egn’ura, egna da las mias bartgas e sfundrada.

Lena: E anzatgi blasso?

Nico: Na tuts vignan ad ir sàns da la bartga. Quegl e tut glieud cun experientscha. Ach - (El
dat la tastga da plastic a la Lena) Quegl veiou lieu schar qua, la nossa tschagna.

Lena: (plagn plascher) Ooo, - Merluz!

Nico: Quel e fetg bùn.

Lena: Quegl dat ampo egna midada.

Nico: Anzatge oter ca adigna quellas omletas.

Lena: Igls ovs en stos egn schincetg da la mama.

Nico: Po easser, jou creg c`ella meta quels seza.

Lena: Vus savez conversar egna peaza, durànt ca jou vont an tgadafiac a mi distanzesch da
temas controvers.

Nico: Tgenegns manegias?

Lena: Morala, letg...a la mama. (va an tgadafiac)

Nina/Nico: (vardan egn sen l`oter)

Nico: Fagez egna curta visita?

Nina: Ea.

St-CHFR 1-1_Litg par tres_(st) y


21

Nico: Stez vus an la cuntrada?

Nina: An Australia.

Nico: An Australia! Là sund jou egn`eada sto cun la marine.

Nina: Propi?

Nico: Jou sund sto egn peer eandas a Melbourne cun egn stiert...eem...ea...eba...

Nina: (ri sutaint) Tùna co`gl vess fatg mal.

Nico: (ri schano) Â`gl ear! (amprova da midar tema) Quànt gitg stez vus agl Schons?

Nina: Quegl se jou ànc betga.

Nico: Noua stez vus?

Nina: La Lena â gentilameing anvidado me da star a qua.

Nico: Tut igls amitgs da la Lena en ear igls meas amitgs. Bagnvagnida!

Nina: Graztga.

Nico: La Lena â cartevlameing raquinto da la nossa relaziùn?

Nina: Ea, gliez â ella.

Nico: Ella e egna duna grandiusa. Ancunaschez vus ella schon ple gitg?

Nina: Ea, davenda la nossa unfànza. Ella e par me adigna stada sco egna sora.

Nico: Alura ancunaschez vus siirameing la sia mama.

Nina: Ea.

Nico: Egna litgiva viglia. Sanoda me an ava da vegn.

Nina: Propi?

Nico: Andavainz e ella cartevlameing egna flota duna...mo sper las canzùns da psalm a las
bùnas activitads, radi ella tutegna ànc aintagiou egna buteglia suainter l`otra. (Fa gesta da
bever) Vez vus ancunaschieu igl um da la Lena?

Nina: A la spearta.

Nico: Ign gi ad el igl Idiota-Bob. El e trasor an parschùn a Peru.

Nina: Gliez ve jou ear udieu.

Nico: Ign mi â getg ca la mama da la Lena segi ànc adigna faszinada dad el. Ella manegia
c`el segi naschieu sut egna stèla extraordinaria.
A tge e cugl voss um? Tge fa lez?

Nina: El e veterinari.

St-CHFR 1-1_Litg par tres_(st) y


22

Nico: Quegl e egn mastregn prazius. Egn um cun egna simpateia a plagn amur, near?

Nina: Ea, pigls animals, mo betga par me. Scha jou vess quater tgombas, fuss tut bien.

Nico: Quel stuess sameter anzemen cun la mama da la Lena, leza beva cun quater màns.

Lena: (vean cun egn tablet a tee) Tutegna tge ca tei gis dad ella, jou ve ànc mena vieu c`ella
fuss dada or da la rolla cun bever.

Nico: Na ella beva tocen c`ella e puspe gigegna.

Lena: (Dat or igl tee) Qua igl meas tschutet, a betga prenda megna blear zutger.

Nico: Betga fe befas, Lena. Quegl e la mia sula flevleza, via giou da te, natiralmeing. (fiera
egna bipa an la sia direcziùn a prenda zutger)

Lena: Trasor stos jou gir ad el c`el degi betga prender schi blear zutger.

Nico: (Prenda la scadiola an egn taner, a sponda ampo tee sen las tgòltschas) Mearda -
(Ella meta anavos la scadiola ad anquiera egn fazalet) Jou ve nign fazalet!

Lena: Quels en gest vagnieus da la lavandareia.

Nico: Sas radir egn a mei?

Lena: Tei âs la clav.

Nico: Aa, ea. (ancunter la Nina) Nus stuagn sarar aint la mia roba agl cass ca la sia mama
vess da vagnir egn`eada. Ella lascha betga saver c`igl dat me. (El va an tgombra da durmir a
seara igl esch. Cun la clav earva el la ziha ple senzum, prenda or egn fazalet a seara puspe.
El meta an urden la sia vastgdira.)

Nina/Lena: (Bagliafan dantànt anavànt)

Nina: El e fetg egn dultsch.

Lena: Ea. (Varda segl tablar) Stos stgisar, jou ve tut amblido las bumas. Pudessti?

Nina: Ea bugent. Jou mor da la fom.

Lena: Cura âs la davosa geada magliea anzatge?

Nina: Par anzolver, egna talgia toast.

Lena: Ah tei, vessti getg anzatge. Via an tgadafiac, jou fetg a tgei egn peer omletas.

Nina: Au bugent! (va cun la Lena an tgadafiac)

St-CHFR 1-1_Litg par tres_(st) y


23
6. szena:
Arno, Lena, Nico, Nina

Arno: (aintra a varda anturn) Lena!

Lena: (vean segl esch da la tgadafiac ad e sco tutgeada digl tgametg) Arno!

Arno: Stgisa la mia tgeara. Jou ve amblido igl schincetg da la Christina an la ziha. (Va tier la
tgombra da durmir)

Nico: (Va agl bogn)

Lena: (Stat segl esch da la tgadafiac, seara igls îls a spetga segl nunpussevel, cura c`igl
Arno va an tgombra. El va tier la sia ziha, earva ella, anquiera anzatge, prenda nanavànt
egna pintga stgatleta da bijuteria a seara la ziha. El earva la stgatleta ad admira igl ani,
tutanegna croda quel par teara a sut igl litg aint.) Oooo... mearda. (El stat an schanuglias
sper igl litg ad anquiera igl ani, tocen igl davos e el prest digl tut sut igl litg.)

Nico: (Vean da la tgombra da bogn, seara la searanetscha a va directameing an stiva,
sainza c`el veza igl Arno. El va tier igl sieus tee a beva.) Quegl fa bagn! (El va tier la Lena a
dat ad ella egna bipa) Tocen suainter, jou stund betga gitg. (va)

Lena: (Da la tema e ella ànc adigna sco angutada, segls pezs digls pes va ella an tgombra
da durmir) Arno?

Arno: (stat an pes) Jou ve el! Quella roba da tgutg e curdada sut igl litg aint.

Lena: Âs tei...eem... âs tei santieu anzatge?

Arno: Ampo pulvra, schioc nut.

Lena: (leavgeada) Ea, tei sas gea igl tschetschapulvra e schon puspe rut.

Arno: Tei a la Christina nassas bagn anzemel: Egna iglieada sen egna maschina digl
partgea a ella fùncziunescha betga ple. (Vean da la tgombra an stiva)

Lena: (suonda) Varda igl meas tgutet, jou vess schon ple bugent scha tei vagnessti betga
semplameing sainza telefonar ...igl savess gea easser ca la mama e qua.

Arno: Tei âs getg ier, c`ella vigni betga avànt ca oz la sera.

Lena: Ea?

Arno: Ea!

Lena: Ea, qua âs tei raschùn!

Arno: Partge fas alura ascheia?

Nina: (aintra a stat eri cura c`ella veza igl Arno)

Lena: Quegl e la mia amitga la Nina d`Australia.

Arno: Bùn gi.

St-CHFR 1-1_Litg par tres_(st) y


24
Nina: Hallo.

Lena: Nina, quegl e igl Arno.

Nina: (reagescha gnearvus a varda anturn par ancurir igl Nico.) Bùn gi Arno, igl tee e gest a
la fegn pudessas vus egn?

Arno: Na graztga, jou ve nigna peada.

Lena: Par plascher me egn peer minutas.

Arno: Na, jou organisesch la feasta da la Christina, miez Schons e anvido.

Lena: La Nina vess schi bugent amprieu d`ancanuscher te.

Nina: Jou ve udieu schi blear da vus.

Arno: (stàncel) Ah, schon?

Lena: E schon bien igl meast tgutet ella sa da nus.

Arno: Alura bev jou peia ànc egna gervosa spearta.

Lena: Tei sas noua c`igl â.

Arno: Ea an la frastgera. (tier Nina) Fa plascher d`amprendar d`ancanuscher vus. (va an
tgadafiac)

Nina: Jou sto schon gir tei âs egn bùn gust. Sto easser ca jou ve dasfatg igl meas tains an
Australia.

Ign oda egna nunadida canera da la tgadafiac, ad anzatgi ca sgregna.

Lena: Dieus partgiri tge âs fatg?

Arno: (saruschna an stiva) Jou ve rut la tgomba.

Lena: Oh Dieus!

Arno: Porta me agl litg.

Lena: Par gliez egl nigna peada.

Arno: Par tge egl nigna peada?

Lena: Avànt ca tei vas a tgea?

Nina: Vus stuez svanir schi speart co pussevel.

Arno: Jou se betga! Quegl fa dalurs. Mi gida agl litg a telefonescha agl miedi! (Ellas gidan el
an tgombra da durmir.)

Lena: Mo la feasta da la Christina!

Arno: Quegl e egna tortura!

St-CHFR 1-1_Litg par tres_(st) y


25
Nina: Forza plegl gea ad els.

Arno: Jou maneg la mia tgomba. Ussa me plànet...ad hofliet schar giou me. (Ellas fieran el
segl litg) Auuuaaaa! Adaitg veiou getg!

Lena: Tei sas betga star a qua!

Arno: Telefonescha ad egn miedi!

Lena: Quels vignan siir betga parveda ascheia egna piculeza.

Arno: Piculeza! Quegl e rut!

Lena: Vardas tei egn`eada, Nina:

Nina: (tira or igl calzer a la soca) Jou creg, ca sto ear ànc trer or las tgòltschas ad el.

Lena: Tei des me vurdar la giuadiara digl pe.

Nina: (tutga la giuadira ad igl vantregl) Schasched puspe giou.

Arno: Oooo...aaaa...me hofli!

Nina: Silenzi!

Arno: Es tei siira c`ella sa tge c`ella fa?

Lena: Natiralmeing, igl seas um e veterinari.

Nina: Jou less me easser siira c`igl e betga rut. (strucla igl pez digl pe angiou)

Arno: Au!!

Nina: Tge e liber?

Arno: Vus vez ànc fatg mender l`anteira tgossa.

Nina: Ach tge!

Arno: Bagn!

Lena: An Australia fan`ign quegl cun mintga nursa ca rut la tgomba.

Arno: A vus stuess`ign egn`eada tarmeter l`assoziaziùn ca schurmegia animals.

Nina: Gl`e me egna stratga.

Arno: A quegl savez vus schon!

Nina: Âs egna anfascha?

Lena: An la stgafa agl bogn.

Nina: (va agl bogn)

Lena: Tei stuessti ir agl spital.

St-CHFR 1-1_Litg par tres_(st) y


26

Arno: Jou less betga ir agl spital. Jou sund ancùnter spitals.

Lena: Lura va a tgea.

Arno: Gliez e ànc mender. La Christina varteschas betga glieud c`e malsàna. Quegl fa vagnir
ella tut gnearvusa. Alura ànc durànt la sia feasta da natalezi.

Lena: Tei sas nunpussevlameing star qua.

Arno: Partge betga?

Lena: Parquegl ca la mama vean.

Arno: Alura le vagnir ella. Sas gea gir ca segi igl pictur a segi do da la letra.

Lena: Ussa betga fe da tum!

Arno: Jou sund ieu dus ons or da veia a la tia mama. Igl fuss a mei tutegna scha fuss sàn,
mo scha jou sund blasso a ve da taner or da quellas dalurs e a mei tutegna tge c`egna duna
ca stràngla gin an egn taner gi.

Lena: Co sas tei menziunar anzatge schi schlieut davart la mia mama? Ella stràngla nign gin!

Arno: Bien, peia, Wodka.

Nina: (Turna cun egna anfascha)

Lena: Scha tei veans egn`eada a ver ella, veans sprànza a saparstgisar.

Nina: Gliez vean siir schon prest a easser igl cass.

Lena: Jou telefonesch ple bugent ad ella. (Ella va an stiva, seara igl esch a prenda igl
telefon)

Nina: (leia la tgomba  d`igl Arno) Scha vus saprandez ampo anzemen savez parfegn ir a pe
cun quegl.

Arno: Cun quegl?

Nina: Cun egn fest.

Arno: A partge?

Nina: Par ca vus savez ir a tgea.

Lena: (Ved`igl telefon) Hallo, e la igl Biro digl port digl Libi?...Jou less bugent ralaschar egna
notiztga pigl Signur Caratsch...Vus vez nut da scriver? Spitgead forza ve jou anzatge...(Ella
antgeva d`ancurir cura c`ella fa stem da lur falo) Mo alura ancured igl e fetg impurtànt!

Arno: Jou less betga ir a tgea. Betga an quella stat. Jou less scher! Scha jou vont a tgea stos
jou sear anturn a l`antiera sera rir par quells tgutgs amitgs da la mia duna, tocen ca la mia
fatscha sadurmainta.

Nina: Ella vean a sadumandar tge c`e liber cun vus.

St-CHFR 1-1_Litg par tres_(st) y


27
Arno: Jou telefonesch ad ella a gitg ca sund cun egna tgomba ruta agl spital. Ella vean
natiralmeing ad easser faructa.

Nina: Ella less siir vagnir a visitar vus.

Arno: Scha alur me par ear ànc rumper l`otra tgomba.

Nina: (e a fegn cun la anfascha) Egl ussa miglier?

Arno: Betga blear. Savessas forza ànc tschurlatar ampo igl plimatsch?

Nina: (Tschurlota igl plimatsch)

Arno: A trer anguliv igl tarbet?

Nina: (Va anturn igl litga a stira dapartut ampo, igl davos petga ella fearm sen igl tarbet, noua
ca la tgomba blassada satgata)

Arno: Auu!

Nina: Ànc anzatge?

Arno: Na, me anzatge dabever.

Nina: (va an stiva a dat egn plùnt agl esch) Agl litg e`l betga fetg bùn, near?

Lena: Tge manegias cun quegl?

Nina: El e mena a fegn da salamantar.

Lena: (ved`igl telefon) Da me anor savez prendar egn hrida...la notiztga e: La mama â gieu
egna fearma atatga, ella e agl litg...Adia. (Ella palenda segl)

Nina: (prenda egn Wodka) Tge fagiainsa cugl Arno?

Lena: (dat schon puspe aint egna numra) Nus pustagn egn taxi, stuschagn aint el a
tarmatagn el a tgea.

Nina: El less betga ir a tgea.

Lena: Alura dat`igl egn vieadi da notg tras igl antier Grischùn. Agl num da Dieu gl`e adigna
ocupo, adigna! Gl`e ple sempel da rataner egn taxi sen la veia. Tigna tei anavànt post, jou
sund ges anavos! (va)

Nina: (Va cugl Wodka tier Arno) Soo, par plascher!

Arno: Tge e quegl?

Nina: Wodka.

Arno: Graztga.

Nina: Schioc ànc giavischs, Signur?

Arno: Na graztga. Noua e la Lena?

St-CHFR 1-1_Litg par tres_(st) y


28
Nina: Ella e speart ida davent, mo jou stund a la vossa disposiziùn.

Arno: Ah ea? Alura radet a mei peia ampo sglatsch par igl meas Wodka. (El tigna ancùnter
igl magiel)

Nina: (Prenda el) Bugent, Signur, igl voss giavisch vi jou bugetn ademplir! (ella va tier igl
esch)

Arno: A scha vus eassas schon landervei, ànc ampo zitrona!

Nina: (savolva sut igl esch) Veda tge e la vossa davosa surviainta atgnameing morta? (Ella
va an stiva alura an tgadafiac)

Arno: (cloma:) Ee...!

Nina: Ea?

Arno: Savez vus tge ca mi fagess ussa bagn?

Nina: Get agl avànt ca jou schlop da spir marveglias?

Arno: Egn pintg beal, ov rar.

Nina: Na, e betga ver! Tres minutas?

Arno: Na, jou se magliear nign sut quater minutas.

Nina: Ampruvet egn`eada jou ratign igl tains! (va an tgadafiac)

Arno: (Prenda igl telefon a dat aint la numra. El zacùna a mida la sia posiziùn.) Hallo
Christina, jou sund agl...jou ve gieu egn sgarschevel aczidaint...na na betga cugl auto. Jou
sund zapo sen egn pestg a ve rut la tgomba...Tge manegeis cun pastgear?...Na, jou sund
betga sto a pastgear. Igl pestg schascheva giobas...par teara d`egna stizùn da pestgs...Jou
ve lieu cumprar salmùn fumanto par igl teas natalezi a cun gliez sund jou zapo sen quel tum
pestg...tge se jou? Cartevlameing Heilbutt...tgisar? Na, natiralmeing betga. Vol tei tgisar egn
Heilbutt?...Christina, tgala d`amparar da quellas tumas dumondas. La schgnoca e, ca jou se
betga vagnir a la tia feasta...he. jou sund agl litg a se betga samuantar...Egna clinica
privata...Nign`ideia, jou ve betga ligieu igl num. Qua e nign ca jou savess dumandar...Ok jou
amprov. (cloma:) Sora! Sora!

Nina: (tgita or da la tgadafiac) Ussa ste quieu! (Va anavos an tgadafiac)

Arno: Âs udieu Christina?... Ea ascheia en quels qua...relaziùns nunpussevlas...Mo gl`e gea
me par egna notg. Damàn bòld vignti anavos tier te. Jou ve la sprànza ca tei veans a frida
sainza me...Ea. bien jou dunt a tgei la numra. Gl`e 0-2-7-3-5-5-0-2-1...ea tgeara, jou amprov
da durmir ampo. Igl teas schincetg surveans damàn...Tut igl bien par igl tes natalezi... tgau.
(el palenda sagl)

Nina: (Vean cugl magiel digl Arno da la tgadafiac. Igl cuntegna sglatsch a zitrona.) So, qua
eassan, sglatsch a Zitrona.

Arno: Vus eassas fetg gentila. Tge fa`l igl meas ov?

Nina: Igl Countdown cura.

Arno: A par plascher egn peer talgias pàn ner, taglieu fetg fegn, cun blear paintg.

St-CHFR 1-1_Litg par tres_(st) y


29

Nina: Naatiralmeing! Vessas forza ànc bugent scha jou dess a vus ampo aria frestga cun da
magliear? (mussa cun egna giaseta sco ella manegia)

Arno: Quegl fuss fetg flot.

Nina: Tge sclavareia!

Arno: (ri dadòlt)

St-CHFR 1-1_Litg par tres_(st) y


30
7. szena:
Nico, Nina

Nico: (vean tras igl esch davànt an stiva)

Nina: (vean an stiva a seara igl esch davo ella)

Nico: Tge e liber?

Nina: Oo, Nico.

Nico: Tgi e an tgombra da durmir?

Nina: An tgombra da durmir?

Nico: Ea, an tgombra da durmir. Igl tùna betga suainter la Lena.

Nina: Na, leza e gest ida tier la stgafa da breavs. Jou ve tartgieu ca vus segias ieus segl
Libi?

Nico: Na, jou ve telefono ad els. Gl`e betga sto la mia bartga. Also - tgi e an tgombra da
durmir?

Nina: Igl meas um.

Nico: Igl voss um?

Nina: Ea.

Nico: Jou ve tartgieu ca lez segi an Australia.

Nina: Ea, gliez e el sto, mo ussa e el qua.

Nico: Quegl e bi par vus. A tge fa el an la mia stànza da durmir?

Nina: El â gieu egn aczidaint. El e zapo sen egn pestg.

Nico: Zapo sessur? E el sto a pastgear?

Nina: Nana, el e sto an tgadafiac.

Nico: Ooo par l`amur da Dieu!

Nina: El â rut la tgomba.

Nico: Quegl e gea sgarschevel.

Nina: Ea, sgarschevel.

Nico: Pudessas vus anzatge dabever?

Nina: Ea, bugent.

Nico: Tge vessas vus bugent?

St-CHFR 1-1_Litg par tres_(st) y


31
Nina: Egn magiel Sherry, par plascher.

Nico: Quegl e egna bùna ideia, qua fetg jou cun. (El va par igls drinks) Tge e cugl voss um,
co â el anzuma num?

Nina: Arno (speart) Curdegn.

Nico: Arno - Curdegn?

Nina: Na, el â num Curdegn, mo igl dat glieud ca gi ad el Arno. Quegl e igl sieus savund
num.

Nico: Less el forza ear bever anzatge?

Nina: Agl mumaint betga. Atgnameing anzuma betga.

Nico: Betga?

Nina: El beva betga, el fema betga, - nut da quella roba. Or da motivs religius.

Nico: Aha, ascheia egn!

Nina: El e pardicànt amatur, a quegl fa ampo quitos a mei.

Nico: Tge?

Nina: Vus a la Lena.

Nico: Aa, vus managez, ca nus eemm...

Nina: Prezis quegl! An quellas situaziùns va el pletost cun la moda viglia, a parquegl vainsa
stuieu gir ad el ca vus a la Lena segia maridos. Jou ve la sprànza ca quegl fa or nut a vus.

Nico: Na, a mei betga. Mo la Lena â schon egn um a Peru.

Nina: Jou se, vus stuez giujear quel, igl Bob.

Nico: Igl Bob?

Nina: Ea, igl um da la Lena da Peru.

Nico: Aa, ussa capeschi!

Nina: Sch`el dumonda vus anzatge partutgànt Peru...

Nico: Jou sund ànc mai sto a Peru.

Nina: El ear betga.

Nico: Eassas vus siira?

Nina: Detg.

Nico: Oh Dieus Dieus. Vus stuez bagn saver agl! Vus eassas finalmeing maridada cun el.

Nina: Igl dat egn antier tgapitel an la sia veta, daquel se jou nut.

St-CHFR 1-1_Litg par tres_(st) y


32

Nico: Propi? Qua igl voss Shery.

Nina: Graztga. Avànt ca jou ve amprieu d`ancanuscher el, â el schon fatg egn peer schleatas
experienztgas, da quellas less el betga bagliafar. Igl savess natiralmeing aver da far anzatge
cun Peru.

Nico: Tge managez vus lura ca segi gartagieu ad el?

Nina: Nign`ideia. Mo mintgatànt sgregna el cun durmir.

Nico: Tge par exaimpel?

Nina: "agid!" near "betga pitgear!"

Nico: Tgi leva peia pitgear el a Peru?

Nina: Jou sund betga siira c`igl e sto Peru. Atgnameing tendesch jou pletost tier Neu -
Guinea, parquegl ca jou se c`el â gitg vivieu là.

Nico: A Neu- Guinea sa natiralmeing pitgear tut igl pussevel.

Nina: El â ascheia anzatge sco egn squetsch mental.

Nico: Que pover um.

Nina: Jou ve la sprànza ca vus vegias pazienztga cun el.

Nico: Natiralmeing.

Nina: Scha el antgeva a bagliafar anturn la roba - quegl vean da la schleata mimorgia.

St-CHFR 1-1_Litg par tres_(st) y


33
8. szena
Lena, Nico, Nina, Arno

Lena: (vean speartameing tras igl esch davànt) Qua dat`igl betga egn sulet taxi...(ella veza
igl Nico) Nico!

Nico: Taxi? Jou ve tartgieu ca tei segias tier la stgafa da breavs.

Lena: (â nign`ideia) Tge?

Nina: Quegl e sto par me. Ella leva eassar avànt ca la svidada finala tier la posta prinzipala.

Lena: Ea.

Nina: Egna novitad par la mama digl Curdegn, par gir c`el segia arivo sàn. (Ella mussa sen
la stànza da durmir.)

Lena: Ea, prezis.

Nico: Sàn? Tge vut qua gir sàn? El â bagn rut la tgomba?

Lena: Ea, egn`eada vieu giou da la tgomba.

Nina: Igl Curdegn dorma gest.

Lena: Bien. Â igl Nico schon amprieu d`ancanuscher igl teas um?

Nico: Na, ànc betga. La Nina â gl`amprem declaro a mei igl problem.

Lena: Bien lura sund jou quietada. Da tge problem satractav`igl?

Nico: Ca nus eassan ànc betga maridos.

Lena: Ahaa, quel problem.

Nico: Ella â getg ca jou segi igl teas Bob da Peru.

Lena: Tge â ella getg?

Nina: Na, ànc betga, Lena. Jou ve tartgieu ca jou surlasch quella tgossa ple bugent a tgei.

Lena: Graztga. Egna grandiusa ideia. Tge scort da te.

Nico: La mia tgeara nus bavagn gest anzatge. Tge pudessti tei?

Lena: Egn Wodka sten.

Nico: Bien. (El prenda nanavànt la buteglia) Quella e gea vida!

Lena: Propi?

Nico: Puspe la tia mama!

Lena: (Ancùnter la Nina) Igl va betga schi bagn cun la mama, parquegl e ella a Cuira tier lur
sora.

St-CHFR 1-1_Litg par tres_(st) y


34

Nico: Nigna miracla, cun ascheia egn consum d`alcohol. Tge laschi peia ussa easser?

Lena: Jou vess gieu schi bugent egn Wodka.

Nico: Pudessti ca jou vont speart a radir egna buteglia?

Lena: Oh igl meas tschutet, tei fagessti quegl par me?

Nico: (va tier igl zuler) Drovas schioc ànc anzatge?

Lena: Jou creg betga.

Nico: Ok. (va)

Lena: Cura e el vagnieu?

Nina: Gest suainter ca tei es ida.

Lena: Jou vont gest egn`eada a raquintar quegl agl Arno. (va an tgombra da durmir)

Nina: Gi ad el c`igl sieus ov segi sen veia.

Lena: Igl sieus tge?

Nina: Amblida. (va an tgadafiac)

Lena: (va an tgombra da durmir) Arno.

Arno: (salamainta) Finalmeing Lena! Noua es ear stada?

Lena: (anvida la cazoleta) Jou ve stuieu socupar da la mama. Igl meas tgear igl dat egn peer
novitads schleatas.

Arno: Jou less gnànc udir.

Lena: Tei veans aber a stuer. Seas amparnevel?

Arno: Na, tge tgutscha dumonda. Jou ve egna tgomba ruta, mintga muscla agl meas tgierp e
an tocs a jou se me betga samover egn zentimeter.

Lena: Igl meas um e cumparieu.

Arno: Tge? (El saja or digl litg a dat egn sgregn cura c`el stat segl pe blaso.)

Lena: De adatg!

Arno: Igl Bob! Quel maza me!

Lena: Nana, me nigna tema.

Arno: Mo tei âs bagn seza getg quànt malzir c`el segi. El e egn delinquent.

Lena: Ussa va tei puspe agl litg.

Arno: Tei âs bagn banduno el parquegl c`el eara schi schalus.

St-CHFR 1-1_Litg par tres_(st) y


35

Lena: Na.

Arno: Saragordas ànc tge c`el â fatg cun quel um a Peru?

Lena: Quegl e ons annà.

Arno: Scha el sa far quegl cun egn expert da judo c`e an top furma -  tge fa el lura cun egn
c`â rut egna tgomba?

Lena: El ancanuscha te gea gnànc.

Arno: Quegl vean betga a taner anavos el.

Lena: Va tei puspe agl litg a tearla tier! Parveda igl Bob stos tei far nign quitos. Nus vagn
getg ad el ca tei segias igl um da la Nina.

Arno: (Va agl litg) Tge?

Lena: El sa me ca tei veans d`Australia, ca ti es cupitgea sur egn pestg a ca ti âs rut egna
tgomba.

Arno: Ascheia anzatge cre bagn nign carstgàn!

Lena: Igl Bob schon.

Arno: Quel para betga gest dad easser egn cazola. Gl`antier tgarvi agls bratschs.

Lena: Parquegl ve jou banduno el, parveda te. Jou ve lieu egn um c`e intelligiaint a sensibel,
sco tei.

Arno: Ea, quegl e capabel. (El schema) Me scha la mia tgomba fuss betga schi sensibla. Jou
met, a quel savess`ign amputar la tgomba ad el gnànc santess agl.

Lena: Tei stos ussa me taner andamaint ca tei âs num Curdegn a ca tei veans d`Australia,
ca tei es veterinari a ca la Nina e la tia duna.

Arno: Aha.

Lena: Sas taner andamaint quegl?

Arno: Jou creg schon, mo sto el atgnameing vagnir an qua?

Lena: Me scha el less ir agl bogn.

Arno: Jou vignt semplameing a scher a qua ad a schamar da las dolurs.

Lena: Ascheia egl andretg igl meas tgear, gioia semplameing cun. Dess jou ànc radir
anzatge a tgei?

Arno: Egn Wodka, fussti schi bùna.

Lena: Qua stos spitgear egna peaza. Igl Bob e gest ieu a cumprar egna buteglia. (Ella sea
sper el a meta igl bratsch anturn el.)

Arno: Adatg!

St-CHFR 1-1_Litg par tres_(st) y


36

Lena: Jou tutg gea betga aint la tia tgomba.

Arno: Na, mo sch`el vean anavos a veza nus.

Lena: El vean ànc betga, salucantescha.

Arno: Quànt gitg stat el agl Schons?

Lena: Me egn gi near ascheia.

Arno: A tge less el qua?

Lena: Jou creg c`el â egna conferenza.

Arno: Tei âs raquinto a mei c`el segi tugi an parschùn.

Lena: Normalmeing schon.

Arno: Par l`amur da Dieu ân quels ussa ear schon conferenzas?

Nina: (Vean da la tgadafiac cun egn tablar, ad egn ov cotg, etc. Va durànt la suandànta
conversaziùn tier la tgombra da durmir.)

Lena: Dessi meter sei la televisiùn, lura sas vurdar las novitads?

Arno: Na, a mei vagl ear schon ascheia schlieut avunda.

Nina: (vean an tgombra) Tge fas tei cu`gl meas um segl litg?

Arno: Ussa betga antgavet cun quegl!

Lena: Ascheia bagliaf`ign betga cun la sia duna!

Nina: Â anzatgi apetit sen egn ov cotg?

Arno: Na, pranded davent quel...

Nina: (Meta el sen la comoda)

Arno: ...ad ampo silenzi mi fagess bagn.

Lena: Jou se schon tge ca fa bagn a tgei. Ussa betga fe ascheia.

Arno: Jou less me ple quel Wodka.

Lena: Bien igl meas tgutet.

Nina/Lena: (Van an stiva a searan igl esch.)

St-CHFR 1-1_Litg par tres_(st) y


37
9. szena:
Nina, Lena, Nico, Arno

Nina: Jou less me gea betga samaschadar aint, mo âs tei schon egn`eada studagieu noua
ca nus tuts durmagn?

Lena: Ou na! Jou ve me ànc egn litg pintg a la togmbra da giasts.

Nina: Scha tei vol vont jou an egn hotel.

Lena: Na, gliez fas tei betga. Agl Nico vagness quegl avànt ampo curius scha tei nassti an
egn hotel a schessti anavos egn um malsàn. Igl Nico a jou stuagn semplameing vagnir or
cun quel litg an la tgombra da giasts.

Nina: Va quegl an egn litg?

Lena: Cu`gl Nico vagl dapertut. Ad igl vean a rastar anavos nut oter. Tei stos durmir qua sen
igl canape.

Nina: Manegias ca gliez para agl Nico betga gest schi curius?

Lena: Partge?

Nina: Nus eassan gea schinumo maridos.

Lena: Jou capesch a co sametas avànt quegl? Saglir agl litg a durmir cugl Arno?

Nina: Segner partgiri, na, me agl senn teoretic. Me ascheia anzatge sco sapusar, me sco
pareta.

Lena: Quegl tùna ànc mender.

Nina: Nus fagiagn agl aschiea sco igls spusos fagevan ple bòld.

Lena: A co ân quels fatg agl?

Nina: Els ân scho aint la raglia cun ir agl litg - ad ân mess egn polster trànteraint. Quegl eara
igl equivalent tier la pirla.

Lena: Tge?

Nina: Igl polster.

Lena: Qua stuev`ign aber detg morder.

Nico: (Vean aint cun egna buteglia Wodka.) So qua fussen nus! Provedimaint! (Dat or
Wodka a Tonic.)

Lena: Scha tei es schon landervei de ear or egn agl Arn…agl Curdegn.

Nico: La Nina mi â getg c`el segi antialcoholicer.

Lena: El? Lura stos jou tutgear el cun guànts da valé

Nina: Quegl vean siir a pler ad el.

St-CHFR 1-1_Litg par tres_(st) y


38

Nico: Qua Lena, igl teas drink.

Lena: Graztga. Digl rest tgearet, nus durmagn oz an tgombra da giasts.

Nico: Partge?

Lena: Parquegl c`igl Arno...Curdegn dorma agl noss litg.

Nico: Lura de igl Arno Curdegn ir an tgombra da giasts.

Lena: Là â`gl me egn litg pintg ad el â egna tgomba ruta.

Nico: El de gea me scher agl litg a betga ir a tgavagl. Dat`igl x - anzatge damagliear questa
sera?

Lena: Ea, tge pudessti?

Nina: Egn ov cotg?

Nico: Tier igl giavel cugls voss ovs cotgs, nus magliagn igl Heilbutt.

Lena: Jou ve la sprànza c`ign setgi ànc magliear el.

Nico: Co manegias quegl?

Lena: Quegl e bagn quel noua c`igl Curdegn e zapo sesur.

Nina: Jou vard egn`eada, scha se puspe pitgear anurden el. (va an tgadafiac)

Nico: tge fagiainsa ussa cun el? Jou less durmir agl meas agen litg.

Lena: Also jou sund siira c`ign stuess ussa betga muantar el.

Nico: Jou baglaif egn`eada cun el.

Lena: Na, nus reglagn quegl ple tard. Beva tei ànc egn magiel durànt ca la Nina a jou
vurdagn tge c`ign sa ànc far cugl pestg.

Nico: Sas barsar el?

Lena: Siir, decumponieu el gea schon. (va an tgadafiac)

Nico: (Va cugl seas magiel an tgombra da durmir.) He, vus!

Arno: (e tut gnearvus sasolza) Vus eassas siir igl Bob.

Nico: Andretg - da Peru. A vus igl Arno Curdegn, schmin jou.

Arno: Nana, me Curdegn.

Nico: Aha, Arno udez vus betga schi bugent?

Arno: Na, betga ascheia.

Nico: Quegl desta ragurdientschas, schmin jou.

St-CHFR 1-1_Litg par tres_(st) y


39

Arno: Tge?

Nico: Ragurdientschas - vus savez schon - Neu-Guinea.

Arno: Neu-Guinea?

Nico: Blear savez an quel cass betga ple da lez tains.

Arno: Na, betga fetg blear.

Nico: E cartevlameing ear miglier ascheia. Igl tscharvi stuscha davent da quegl.

Arno: Agl meas cass schon.

Nico: Vus savez peia betga ple tgi ca leva pitgear vus?

Arno: Na.

Nico: Near tgi ca leva tschifar vus?

Arno: Na, tut davent.

Nico: Vus stuessas ir cun quella tgomba agl spital.

Arno: Na, spitals en sco parschùns.

Nico: A Peru vez quellas matem ear vieu avunda dandavains.

Arno: Peru?

Nico: La vossa duna â getg ca vus eassas forza ear sto là.

Arno: Â ella? Jou met ca jou se gnànc egn`eada igl miez da quegl ca vus savez da Peru.

Nico: Na, cartevlameing betga.

Arno: Jou creg ca sund igl ple digl tains ear sto sur igl cunfegn.

Nico: Tgenegn cunfegn?

Arno: Eem…Equador.

Nico: Amparnevla cuntrada, Equador.

Arno: Fetg amparnevel.

Nico: Noua eassas vus prezis sto?

Arno: Eem...(faszinand) a la capitala.

Nico: A la capitala, ea co â ella schon puspe num?

Arno: Ea, ea, co â ella ussa schon puspe num...? Tge tum...igl e sen la mia lieunga.

Nico: Egn nunadieu martgea.

St-CHFR 1-1_Litg par tres_(st) y


40

Arno: Ea fetg grànd, mo betga tarment.

Nico: Na, betga tarment…mo grand par Equador.

Arno: Ea, ea.

Nico: Vus eassas gest arivos d`Australia, mi ân`ign raquinto.

Arno: Ea, quegl e ascheia.

Nico: Là sund jou ear schon egn`eada sto.

Arno: (tgapa tema) Oh Dieus Dieus!! Propi?

Nico: Avànt 20 ons.

Arno: Vus vagnessas betga ple ad ancanuscher agl. Tut â samido.

Nico: Tge e cun Melbourne?

Arno: Gliez â samido digl tuatafatg.

Nico: Eassas vus schon egn`eada stos a Hobart?

Arno: Na, mo jou ve udieu c`igl segi egna da las ple bealas cuntradas d`Australia.

Nico: Gl`e an Tasmania.

Arno: Betga da crer! Tut â samido. (Cun egn`eada) Jou ve agl!

Nico: Tge?

Arno: Quito. Quegl e la capitala.

Nico: Mo betga da Tasmania.

Arno: Na da Equador.

Nico: Aaaaea.

Arno: Quito quel beal martgea...jou mi dumond tge c`e vagnieu landeror.

Nico: Vus ancunaschessas agl betga ple.

Nico/Arno: (anzemen) Tut â samido.

Lena: (vean da la tgadafiac a veza c`igl Nico e betga là) Tgearet, igl meas tschutet?

Nico: Jou sund an qua la mia tgeara.

Lena: Oooo...(Ella cura an stànza da durmir) Tge, eem...Da tge vez vus bagliafo?

Nico: Nut faruct. Igl ple davart Peru.

Arno: Ad Equador.

St-CHFR 1-1_Litg par tres_(st) y


41

Lena: Vus stuessas betga discutar davart igl passo.

Nico: Jou ancanusch Australia natiralmeing miglier ca Peru.

Arno: Ea.

Lena: A mei par`igl lùngurus. Jou sund ànc mena stada là.

Nico: Jou ve me lieu catar or scha nus vagn anzatge an cuminànza.

Lena: Na quegl creg jou strusch igl meas tgear.

Nico: Seglmains vainsa vieu igls madems teritoris.

Lena: Ea, vez gliez?

Nico: Ea, natiralmeing, jou sund parfegn sto là avànt ca el.

Arno: Schon pussevel...(mussa segl drink digl Nico) anzuma, e quel par me?

Nico: Ou, na. Stos stgisar ca ve radetg cun quel. Tge tum da me. Jou ve amblido ca vus
eassas antialcoholicer. (el beva)

Arno: Jou ear.

Nico: Aa, vus eassas gliez betga schon adigna sto?

Arno: Eeem...

Lena: (speartameing) Quegl dependa tut da la sia luca da mimorgia.

Nico: Quella da Neu-Guinea?

Lena: Fri cartevel.

Nico: Sch`ign savess egn`eada vurdar a la vossa sutcunzienztga tge ca fa tema a vus, lura
calassan quels schleats siemis siirameing.

Arno: Ach quels, veda quels ve jou me schon diso.

Nico: La vossa duna mi â getg tge ca vus stuez far tras.

Arno: La mia duna?

Lena: La Nina.

Arno: Aa...quella duna...la mia duna la Nina.

Lena: Ea, ella nus â raquinto digls sgregns a digl sgriztgear daints. Segl ple â ella schon
patartgea da durmir an stiva segl canape. (Tier Arno) Tei âs bagn nut ancùnter?

Arno: Co tei manegias, Lena.

Nico: An quel cass fetg jou la proposta ca vus prandez igl litg an la tgombra da giasts a la
Lena a jou quel qua.

St-CHFR 1-1_Litg par tres_(st) y


42

Arno: Ou na, betga cun quella tgomba, jou sun diso veda que litg.

Nico: Tge managez vus cun "diso"?

Lena: El manegia quel typ litg. Jou met c`el â an Australia ear ascheia egn.

Arno: Ea, jou creg - jou ve ascheia egn.

Lena: Natiral âs ti Tschutg!

Nina: (Vean da la tgadafiac, porta egn scussal) Lena?

Lena: Nus eassan an qua.

Nina: (va an stànza da durmir) Jou ve ars igl pestg.

Nico: Co âs fatg quegl?

Nina: Cura c`el e sto an la padeala, â igl ieli antgieut ad arder.

Nico: Ussa mi tansch`igl. Nus magliagn an ustreia.

Lena: Nus tuts quater?

Nico: Na, quel betga, quel â egna tgomba ruta. Me tei ad jou. Via Lena igl dat austras,
schampagn a giomber da la mar alura bòld a litg. (Magna la Lena, ca less betga propi, da la
tgombra da durmir an stiva.)

2. Act

1. szena
Nina, Arno

madema szena, ple tard la sera

Arno: (stat segl esch tgombra, vastgieu cun manti da bogn. El va

zop a sametta cun grànda fadeia segl canape, an que mumaint cumpara Nina cun
dus hamburgers)

Nina: Vus stuessas bagn star agl litg.

Arno: Jou ve igl gramfli.

Nina: Poveret (meta igls hamburgers sen la mesa) seiou gidar?

Arno: Na, na, igl va puspe. Aitgnameing egl schon sperasvei. (sgregna da las dolurs) Au!!

Nina: Jou ve tartgieu c’igl segi sperasvei?

Arno: Quegl eara ear l’otra tgomba, la ruta.

Nina: A nus vagl oz masiravel?

Arno: Ea..

St-CHFR 1-1_Litg par tres_(st) y


43
Nina: Jou cres nus stuagn propi ir a litg.

Arno: Nus!!

Nina: Agl meas mastregn duvragnsa savens igl plural.

Arno: Vus vagnez ple tard siir ànc a declarar que fatg ampo ple prezis.

Nina: (earva igl scarnuz)

Arno: Tge vez cumpro?

Nina: Hamburgers.

Arno: Vez betga cato igl chines?

Nina: Na quel e pari davent. Igl dat ussa hamburgers.

Arno: Jou ve nign gust sen hamburgers.

Nina: Anzatge oter datt’igl betga. Jou ve schon maglieu igl meas sen veia.

Arno: (earva igl scarnuz a prenda nanavànt igl hamburger) Partge vez betga maglieu igl
meas? (olza igl toc pàn a studegia la tgarn) quegl vezza gea or sco nutrimaint da
tgàns.

Nina: Vus stuez magliear, vus duvrez vossas forzas.

Arno: Partge?

Nina: Tgissà forza cas vez ànc da saduellar.

Arno: Schon ampo surfatg sco la Lena varda da que miez salvadi. Els maglian igl vainter
plagn ad jou seas qua a safetg quitos sco ca dess pajear igl proxim tschains.

Nina: La situaziùn e par la Lena betga gest sempla.

Arno: Par me ear betga. Schi prest sco els turnan van els anzemel an egn litg.

Nina: Betga sapatartgear landervei, schioc fa la tgomba gest puspe mal. Forza gartegia
anzuma nut.

Arno: El fa schon valer igls seas dretgs da letg lantiera sera.

Nina: Forza eni separos cun egn grànd pargliegnel.

Arno: Quegl vean ear betga a taner segl el. Parnut saral betga sgarto anturn an las Andas
la measadad da la si veta.

Nina: Easses vus schalus?

Arno: Siir sunti schalus.

Nina: Vus stuez egneada sapatartgear realistic, ussa c’igl um da la Lena e turno, stuez vus
ancurir egn oter passatains.

St-CHFR 1-1_Litg par tres_(st) y


44
Arno: Tge e cun vus?

Nina: Tge? Sco passatains?

Arno: Na, voss problem privat.

Nina: Jou ve marido megna bòld, prezis sco vus. Ad ussa stunti mal.

Arno: Vez schon sapatartgieu veda spartgir?

Nina: Ea, curca sund turnada digl altar.

Arno: Ea, ea, ozangi va quegl tut ple speart. Maridar e betga ple moda.

Nina: Ussa e tut cler. Jou fetg ir el agl giavel.

Arno: Tge disturba peia vus?

Nina: Vus menagez sper vegn, vinars a gervosa?

Arno: Gest prezis.

Nina: Jou ve gieu dad ir ad Australia.

Arno: Scha me anzatgi vagnes sen l’ideia da prutar la Christina antocen an l’Australia. Ella
â anzuma nigna cumpassiùn, savez tge c’ella â raspundieu cura ca ve rapurto da la
tgomba rutta? Ella..

Nina: Tge vez..

Arno: Vedigl telefon, jou ve getg ca vigni betga a tgea.

Nina: A cas easses qua tier la Lena?

Arno: Tge tartgez ear? Jou ve getg ca segi an egna clinica privata.

Nina: Scha quegl e egna bùna ideia?!

Arno: Anzatge veiou matem stuieu gir, ella â numnadameing gi da naschientscha.
L’adressa se ella siir betga, jou ve me do la numra da telefon. Partge ca ve fatg quegl
seiou ear betga, igl interessescha ella ascheia near ascheia betga.

Nina: A mei vagl betga blear miglier cugl Curdegn, el leva la Lena.

Arno: Tge la mi Lena?

Nina: Ea jou eara me la savunda schelta.

Arno: Jou ear.

Nina: Tge tgossas.

Arno: Ascheia getg igl premi da racunaschientscha!

Nina: An qua cass salubagnsa egn schuffet.

St-CHFR 1-1_Litg par tres_(st) y


45
Arno: Bùn ideia, (stat an pes, va zop, fa egn per zaps, sgregna da las dolurs a croda sen la
Nina ca sche segl canape)

2. szena
Nico, Lena, Arno, Nina

Nico a Lena vignan aint dad esch

Lena: Lagnsa egneada vurdar sco’igl va agl noss...(vezza els segl canape) Tge pigl

giavel fagez vus qua?

Arno: Jou riv betga ple davent.

Lena: Tgearet?!

Nico: Ea?

Lena: Igl miglier vas par igl palfier.

Nina: El â igl gramfli!

Lena: Agl tgieu near an la tgomba?

Arno: Igl â pitgieu aint scogl tgametsch.

Lena: Tge ca tei betga gis.

Arno: Jou se betga samuantar.

Lena: Urset, savesti far igl bagn ad ulzar el giou da que canape a purtar a litg el.

Nico: Ussa via tat, nagnsa a litg. (tgapa veda la tgomba blassada)

Arno: (saglia an pes) Auuua!!

Nico: Qua vagl tras. (tigna el)

Arno: Noua vez agl sen dad ir?

Nico: Là noua ca ti vas a durmir, an la tgombras da giasts.

Arno: Na.

Nico: La Lena ad jou lagn durmir agl litg dubel.

Arno: Quegl vean betga an dumonda.

Nico: Lez forza taner anovos me?

Arno: Parlamur da dieu na, na, jou stos me ànc egneada turnar an la tgombra.

Nico: Noua vez dad ir?

Arno: Agl bogn, savessas forza gidar?

Nico: Sa quegl betga vossa duna surprender?

St-CHFR 1-1_Litg par tres_(st) y


46

Lena, Nina, Arno: Na!!

Lena: Ella â betga avunda forza. Ad ussa faget cas vagnez davent.

Arno, Nico: (van an tgmobra)

Lena: (seara igl esch a sadrizza a la Nina) Ussa me varda.!

Arno, Nico: (durànt la proxima sequenza van els agl bogn)

Nina: E la tschagna stada bùna?

Lena: Tge e cun vus?

Nina: Nus vagn gieu hamburgers.

Lena: A quels vez stieu maglier schaschànt egn sen loter?

Nina: Mo Lena, tei âs bagn betga igl santimaint ca less anzatge dad el?

Lena: Sen mintga cass â’gl vieu or ascheia.

Nina: El e scarpitschieu ad e cupitgieu segl canape.

Lena: A tei aschi soziala sco ti es, es gest schaschida sut el aint?

Nina: Prezis.

Lena: Davend’ussa laschas curdar el par teara.

Nina: Ussa via Lena, earva egneada igls îls! Quella tgossa e curida.

Lena: Tge tgossa?

Nina: Quegl sa bagn betga cuntinuar an quella maniera. Igl Arno vean mai a partgir te cugl
Nico.

Lena: Igl Nico turna damàn schon puspe ainta Peru, ad tut cura puspe sco avànt sia visita.

Nina: Jou ve marveglias scha quegl funcziunescha?!

Lena: Siir funcziunescha quegl. Ad anzuma tgala da samaschadar aint.

Nina: Bien peia, jou fetg anzuma nut ple la mi tgeareta, jou vond me ple a litg! (vut ir an
tgombra)

Lena: Na, na, tei dormas segl canape!

Nina: Sco ti vol. Alura satir jou uss’or. (tira or igl vastgieu, a stat la an tgamischeta a
tgoltschetas)

Nico: (vean or digl bogn a va an stiva)

Lena: Tei savesti ear egneada passantar la notg an la raja!

St-CHFR 1-1_Litg par tres_(st) y


47
Nina: Siir betga, sco vezza la raja schioc damàn ear or?

Nico: (varda sen Nina) Betga saschet disturbar da me, jou sund egn um marido.

Lena: Nico fe ca ti vignas a litg!

Nico: Seiou betg’ànc bever anzatge?

Lena: Jou raditg a tgei anzatge.

Nico: (varda ànc adigna sen Nina) Fa betga da basigns, jou bev gest a qua!

Lena: Nut dattigl, a litg cun te. Tei âs lieu ir bòld a litg.

Nico: Parguess, mo an egn litg dubel.

Lena: Na an egn litg pintg.

Nico: Quegl vean a vagnir ampo stretg, manegias betga ear?

Lena: Prezis sco an que litg pintg sen las Bermudas!

Nico: Bermundas! (cun grànd plascher) sund schon davent. ( va an tgombra, earva sieu
trucet cun la clav prenda nanavànt igl pyjama a seara igl trucet puspe cun la clav.)

Nina: Tge eara sen las Bermudas?

Lena: As igl santimaint ca gitgi quegl a tgei?

Nina: Jou ve gea me marveglias.

Lena: Vol tei curer anturn l’antiera sera an las tgoltschetas?

Nina: Scha l’atmosfera fuss ampo ple intima targes jou or ellas.

Lena: Schon curius, quànt schleat c’ign ancanuscha lur amitgs!

Nina: Partge âs cato or anzatge interessant? Raquenta!

Lena: Jou bagliaf da te. Ti fiergna!

3. szena:
Nico, Arno, Lena, Nina

Nico: (turna) Lena, tgeareta?

Lena: Tge?

Nico: (tier la Nina) Stgisat igl disturbi.

Nina: Quegl fa anzuma nut.

Lena: Agl bogn cun te! (fiera igl vastgieu a Nina vedigl tgieu, stumpla ella an tgombra

a seara igl esch)

St-CHFR 1-1_Litg par tres_(st) y


48

Nico: Quegl eara ussa cumegn!

Lena: Tge vol?

Nico: Igl fuss ànc da trer segl igl litg.

Lena: Jou vond gest par las tajas.

Nico: (mussa an direcziùn da la tgombra) En quels betga an qua?

Lena: Na eni betga. (ella stumpla igl Nico an zuler)

Arno: (vean or digl bogn) Ussa mi vagl schon blear miglier.

Nina: Stund mal, jou tir gest aint anzatge.

Arno: (va a litg) E schon bien, quegl disturba me anzuma betga, jou sund marido.

Nina: La Lena mi â gest gieu a màn. (prenda igl negligé or da la valischa, a meta an aint igl
vastgieu.)

Arno: Partge?

Nina: Ella e digl meni ca nus vegian megna bien anzemel.

Arno: Quegl e a mei gest tuttegna. Ella sadat anzuma nigna fadeia da vagnir liber igl sieus
um. Igl para c’ella careztga el ànc adigna.

Nina: Igl dat dunas ca stattan sen umens violents.

Arno: Ign vezza gest tge caleri ca quegl e, quel fuss bùn da far reclama par Calanda.

Nina: Jou persunalmeing stund ple tost sen umens intelligiaints.

Arno: Nus eassen vedigl murir or, displaschevlameing vean la si rassa a surviver.

Nina: Quella tema vea ear jou.

Lena: (vean digl zuler na a va tigl esch tgombra)

Arno: Tut e schi cumplitgieu. Jou ve schon avunda dificultads cun la Christina, ad ussa ear
ànc cun la Lena.

Nina: Me nigna tema, quegl vean schon bien. (sea segl litg)

Lena: (aintra) Tge cumadevel!

Nina: Spluntas tei mena cura ca ti earvas egn esch?

Lena: Siir betga an la mi tgea. Vus stuessas propi saturpagear.

Arno: Nus bagliafagn gea me!

Lena: (tier Nina) Tge fas tei ànc a qua?

St-CHFR 1-1_Litg par tres_(st) y


49
Nina: Jou eara sen veia agl bogn, a ve fatg egna pausa.

Lena: Tearla tgeareta, scha fuss te nas jou ussa egna detga peaza agl bogn.

Nina: Sco tei vol. (va an direcziùn digl bogn) Antocen ple tard.

Lena: Ach meas tgearet, scha tei savesti sco ve scho ancrescher par te, a tge ca ve tut gieu
da taner or cun quel.

Arno: Quella zepla, tge â’l fatg?

Lena: Nut. Igl satracta betga da dolurs phisicas. Mo easser sper te a tutegna betga astger
ambratschar te, quegl fa mal.

Arno: A tge e cugl teas um?

Lena: Amblida quel.

Arno: Quel sapatraitga schon lantiera sera landervei.

Lena: Filas!

Arno: Parquegl e’l gea turno.

Lena: (sea sper Arno sen igl litg) Tei es igl sul um an mia veta. (igl scalegna) Giavelaint!

Arno: Tge e quegl?

Lena: Nut.

Arno: Quegl e bagn igl scalegn!

Lena: Jou od nut.

Arno: Anzatgi stat avànt igl esch.

Lena: Bien peia. (stat an pes, va an stiva, seara igl esch. Igl scalegna da novameing) Me
scha quegl fuss la mi mama. (va an zuler)

Arno: (saschlueta sut la curveia)

4. szena
Lena, Curdegn

Lena: (earva igl esch)

Curdegn: Hoi Lena!

Lena: Curdegn!

Curdegn: Stos stgisar, jou se c’igl e schon tard.

Lena: Tei sas unpussevel antrar.

Curdegn: Mo jou stos. (aintra cun egna butteglia whisky zupada an egn scarnuz)

St-CHFR 1-1_Litg par tres_(st) y


50
Lena: Jou sund sen veia a litg.

Curdegn: Jou stund mal, mo a mei vagl masiravel.

Lena: As bavieu?

Curdegn: Na, tge traitgas ear? Jou sund schon davenda 24 uras gigegn.

Lena: Interessant, a tge e alura quegl qua?

Curdegn: Egn schincetg. Pralinas par te.

Lena: Graztga. (prenda igl scarnuz) Quegl e whisky!

Curdegn: Ve schon tartgieu c’igl vegian sbaglieu anzatge. Saragordas ànc da la Nina?

Lena: Siir! (meta igl scarnuz sen mesa)

Curdegn: Nus...., nus eassan betga ple anzemel.

Lena: Segner partgiri, tei a la Nina?

Curdegn: Ella â prieu lur valischas ad e ida.

Lena: (tgita sen igl esch da la tgombra) Poveret, sas tge nus nagn damàn anzemel a
marenda alura mi raquentas tut.

Curdegn: Na ussa!

Lena: Na meas tgear, la Nina e la mi migliera amitga, a sch’ign sapatraitga tge veta ca tei
âs purschieu ad ella!

Curdegn: Jou ad ella? Tge sas tei schon!

Lena: Anzatge sto bagn easser capito, schioc vess ella strusch pacagea lur valischas.

Curdegn: Tei âs nign’ideia tge c’ella â purschieu a mei!

Lena: Savagnsa quegl betga stuschar sen damàn? Jou less propi ir a litg.

Curdegn: E gea schon bien jou vond. (sea giou) sco vagl cugl Nico?

Lena: Nign ideia!

Curdegn: Tge easses betga ple anzemel? (stat an pes)

Lena: Na, a damàn raquentiou tut las purtgareias.

Curdegn: Lena, quegl e gràndius!!

Lena: Tge?

Curdegn: Tei es libra, jou sund liber, nus eassen tuts libers!!

Lena: Igl Nico betga, quel sea an parschùn ainta Peru.

St-CHFR 1-1_Litg par tres_(st) y


51
Curdegn: Jou ve schon ons or fiers egn îl sen te.

Lena: Alura me varda ca ti peardas loter betg’ear ânc!

Curdegn: Jou careztg te Lena! Jou ve adigna careztgieu te! Jou sund sgulo 13'000
kilometers, me par ver teas rir.

Lena: (strubegia igls îls) Oh mama!

Curdegn: Mama? E ella qua?

Lena:  Ea e’lla, a parquegl egl miglier scha tei vas!

Curdegn: Jou ve tartgieu c’ella e aita Sydney.

Lena: Ella e gest sen visitas par egn per gis.

Curdegn: Jou sund mureri. Mo tei capeschas, ussa ca la Nina a scho sear me ad igl Nico e
an parschùn sa nus nut ple taner anavos!

Lena: Tge ca tei betga gis.

Curdegn: As forza egn oter?

Lena: Gest prezis!

Curdegn: O na quegl e gea masiravel. (el sea segl canape a zupa la fatscha agls màns)

Lena: Par me betga!

Curdegn: Partge âs tei betga getg quegl a mei?

Lena:  Veiou gea gest!

Curdegn: Prezis, ad jou ve gea ear nign monopol sen te. Me la mi careztga immortala! Jou
less anzatge da bever!

Lena: Na Curdegn!

Curdegn: (dadolt) Jou less egn whisky!

Lena: Pscht! E gea bien, mo jou ve me Brandy.

Curdegn: Jou less ear me Brandy!

Lena: (amplanescha egn magiel)

Curdegn: Noua el?

Lena: Noua e tgi?

Curdegn: Igl teas nov! Jou less ver el!

Lena: Partge?

St-CHFR 1-1_Litg par tres_(st) y


52
Curdegn: Jou less gratular ad el! (El prenda igl magiel a la butteglia, a beva or igl magiel an
egneada)

Lena:  Tei âs gieu igl teas Brady ad ussa va aschi gitg sco ti sas ànc!

Curdegn: Jou less ver el, par gir c’el vegi survagnieu la sula duna sen que mund ca jou ve
careztgieu! (prenda ànc egn magiel) El de vurdar da te a tractar te sco enga
prinzessa...(beva or da la butteglia) A schioc,.....schoic prendel dad dad ancanuscher
me, ancanuscher me...

Lena: Jou less drizar or!

Curdegn: Jou less ampo sglatsch!

Lena: Bien peia, jou vond par sglatsch, mo suainter stos tei ir (va an tgadafiac)

5. szena
Lena, Nina, Curdegn, Nico

Nina: (vean or digl bogn)

Arno: Alura, â’l igl bogn fatg bagn?

Nina: Ea, jou tarlisch da spira schubradad.

Arno: Me betga tarlischar megna fetg, schioc seiou betga safidar da mameza!

Curdegn: (stat an pes, va tier la meseta, anquiera egna butteglia. El stat cugl
dieus ancunter igl esch tgombra)

Nina: Me plànsieu, vus vez schon duas dunas! Jou vond ussa a litg.

Arno: Qua agl ear spazi par dus.

Nina: Bien, alura durmez siir bagn! (earva igl esch, veza Curdegn, splunta puspe saro igl
esch a turna tigl litg)

Arno: Vez mido ideia?

Nina: Ea, ... jou maneg na!

Curdegn: (splunta veda la porta)

Nina: Jou creg schon! (saglia agl litg)

Arno: Tgi e qua?

Curdegn: Me egna dumonda!

Nina: Get c’el setgi unpussevel antrar! (sazupa sut la curveglia)

Arno: Vus savez betga antrar!

Curdegn: (earva igl esch) Tarlad... (balegna sen la sava)

St-CHFR 1-1_Litg par tres_(st) y


53

Arno: (balegna mademameing vei a na) Stet eri, a mei vean igl gea schliet. Stet eri, scha
gitg! Tgi eassas vus anzuma?

Curdegn: Quegl e betga impurtànt! (balegna sen lotra vard digl litg) Jou sund me vagneiu par
gir cas degias vurdar bagn dad ella.

Arno: Da tgi deiou vurdar bagn?

Curdegn: Vus savez schon tgi ca jou maneg, jou ve tartgieu c’ella sodi a mei, alura sudevla
ad egn oter ad ussa sodla a vus!

Arno: Vus easses gea sturn!

Curdegn: Quegl e nigna stgisa, vus stuez vurdar dad ella.

Lena: (vean cun sglatsch an stiva) Noua es?

Curdegn: An qua!

Lena: Na! (va an tgombra) tei âs nign dretg dad ir an tgombra!

Curdegn: Jou ve me getg ad el c’el de vurdar da te!

Arno: Tgi e quegl?

Lena: Ste quieu!

Curdegn: Parquegl ca jou caretg ella!

Arno: Tgi?

Curdegn: La vossa giatta!

Lena: Ste quieu!

Arno: Ancanuschas tei que um?

Lena: Ea!

Arno: Savesti forza gir a mei tgi ca quegl e?

Lena: Bien peia! El e VETERINARI..!

Arno: Aha..

Lena: El vean dad Australia.

Arno: Interessant!

Lena: El â num Curdegn.

Arno: Fa grànd plascher... (capescha finalmeing tgi c’el e) Curdegn!! (petga sen la
curveglia, a mussa a Lena, ca la Nina sazupa sutaint)

Curdegn: Quel â gea anzatgi agl litg!

St-CHFR 1-1_Litg par tres_(st) y


54

Lena: Natiralmeing c’el â quegl, numnadameing sia duna! Quegl en fetg vigls amitgs da me,
els en da Londra, Arno a Nina!

Curdegn: Oh vus stuez stgisar, cumpogn!

Arno: Schon bien!

Curdegn: Jou less ear saparstgisar tier vossa duna!

Lena: Na, ella dorma!

Curdegn: (amprova da trer davent la curveglia) Jou vi!

Arno: Me sched quegl!

Curdegn: Mo jou stos bagn saparstgisar! (olza la curveglia gionzum igl litg, a cloma sutaint)
Stuez stgisar ca ve disturbo vossa sien!

Nina: (cun otra vusch) E schon bien, mo faget igl bagn a nad ussa!

Curdegn: Jou sto dar tier, quegl earan betga gest bùnas manieras, propi betga.... fetg
schleatas maniera...(cupetga sur igl cantùn digl litg a dad sen la tgomba blassada dad
Arno)

Arno: Au!!

Lena: (varda scha Curdegn e propi spearsvei) Bien, Nina tei sas ussa vagnir nanavànt!

Nina: (cumpara) Pover Curdegn...

Lena: El disturba noua c’el e!

Nina: El vean a ver sasantieu sulet, ad â ancuretg me...

Lena: Na, me â’l ancuretg!

Arno: Te!? Tei sodas bagn tier me!

Lena: Jou sod ad anzuma nign.

Arno: Jou pagl igl tschains tgea!

Lena: Schon, mo quegl dat a tgei ànc gi betga igl dretg da saglir dad egna tier lotra gest
scogl ple a tgei!

Nina: D’egna tier lotra?

Lena: Tei stos ussa sadazider trainter quella fiergna da dad Australia a me!

Arno: Tei capeschas puspe egneada tut falo.

(Lena a Nina volven igl Curdegn, an sia sturnadad satigna el veda Arno ad
ambratscha el. Arno stuscha davent igl bratsch, Curdegn anbratscha Arno
danovameing, Arno stumpla davent el a freada sieus flo, el stat an pes.)

St-CHFR 1-1_Litg par tres_(st) y


55
Lena: (tier Nina) Bien peia, tei dormas segl canape,... a tei an la bognera!

Arno: An la bognera? Mo igl cot cura.

Lena: Bagn bien, alura drovas la damàn betga ple salavar! (stumpla Arno agl bogn a
suonda)

6. szena
Christina, Nina, Lena, Nico

(igl scalegna, Nina earva)

Christina: Jou less visitar mieus um Arno Lenatti. El â rut egna tgomba.

Nina: Me egn mumaint (seara igl esch, turna an stiva a cloma) Lena!!

Lena: (vean or digl bogn an tgombra) Ea?

Nina: Egna duna less bagliafar cun te!

Lena: (vean an stiva) Cun me? Partge?

Nina: Ella less visitar lur um igl Arno Lenatti!

Lena: Tge?

Nina: El â telefono a sia duna ad â raquinto c’el segi an egna clinica privata!

Lena: An tge clinica privata?

Nina: An quella qua!

Lena: Segner partgiri! Tei stos gidar a mei!

Nina: Jou, jou sund bagn me la fiergna da la regiùn.

Lena: Ussa es la tgirùnza da la regiùn. (prenda egna srevietta alva giou da la mesa da
stiva) Metta segl quegl!

Nina: (tigna la servietta avànt lur tgierp) E quegl tut?

Lena: Matem segl tgieu, an tgadafiac agl egn scussal schuber.

Nina: Capieu tgirùnza superiura.

Lena: Me varda tier c’el cuvearti bagn las tis duas amitgas!

Nina: (va an tgadafiac, igl sclegna danovameing)

Lena: (tira flo, meta agl liac igls tgavels a va tigl esch. Ella lascha antrar la Christina)

Christina: Stuez stgisar ca jou vignt da quellas uras, mo jou ve fatg fetg grànds quitos pigl
meas um. Igl e ieu egna detga peaza antocen ca ve cato or l’adressa, quegl eara
gnànc aschi sempel! Jou ve gieu gràndas difficultads cun igl survetg d’informaziùn

St-CHFR 1-1_Litg par tres_(st) y


56
telefonic quels levan pretender, c’igl deti nigna clinica privata an quella veia! Vez per
anviert dacurt?

Lena: Ea prezis, la calur e ànc strusch setga!

Christina: Easses vus la tgirùnza superiura?

Lena: Ea, quella sundiou.

Christina: Quella duna ca e stada veda la porta, ... eara quegl egna paziainta?

Lena: Agl num da Dieu na, quegl eara la tgirùnza Nina.

Christina: Sainza unifurma?

Lena: Nus levan gest festivar noss giubileum da 10 ons, mo la sora da notg e ànc betga
arivada, ascheia ca la tgirùnza Nina surprenda igl survetsch.

Christina: Ella absolvescha peia la dubla lavur?

Lena: Ea nus stuagn, quegl e nossa clamada, oz eara puspe egneada igl giavel liber!

Christina: Blear paziaints novs?

Lena: Ea, ea igl scalegn nava an egn taner.

Nina: (vean orda la tgadafiac purtànt egn beal scusal alv cun farmo egna ura landervei. La
servietta fuldada segl tgea a farmo cun stgagnas, ella veza or fetg luvrusa) Qua fuss
jou, pronta par surprender.

Lena: (tgita sen Nina)

Christina: Jou stos displaschevlameing menziunar ca meas um eara betga gest incanto da
vossa clinica ved igl telefon.

Lena: Quegl capeschiou betga, el e gnieu tracto fetg bagn.

Christina: El â managea c’igl segi egna masiravla clinica!

Lena: Jou se garantir a vus c’el e igl amprem ca â anzatge da raclamar.

Nina: Siir a garantieu!

Christina: Jou less gea betga easser malhoflia, mo quegl veza qua schon betga gest or sco
an egna clinica. (va an direcziùn da la tgadafiac)

Lena: Quegl e me igl bietg anex la tgea prinzipala satgata sen lotra vard.

Nina: Qua aintran igls cass urgaints.

Lena: (prenda la butteglia da whisky, durànd ca la Christina tgita an tgadafiac)

Nina: (zupa la butteglia Brandy agl magiel)

Christina: Igl para pletost dad easser egna tgea privata.

St-CHFR 1-1_Litg par tres_(st) y


57
Lena: (tgita sen l’eticeta da la butteglia) Igl signur ..... Gioni leva gest...

Christina: Igl signur Gioni?

Lena: Igl signur Gioni Igl Grànd igl noss donatur. Quegl eara sia tgea privata, la quala el â
surdo a nus cun la cundiziùn ca nut lascha vagnir mido. El eara parschvadieu ca
l’atmosfera d’egna tgea privata gida curir igls paziaints. (meta la butteglia whisky sut
la meseta)

Christina: Ad â’l gieu dretg igl signur Gioni Igl Grànd?

Lena: Quegl vagnsa an quella curta peaza ànc betga savieu constatar.

Christina: Meas bab eara ear miedi savez.

Lena: Geabagn.

Christina: A mei pareva l’atmosfera d’egn spital adigna fetg deprimànta.

Lena: Ea, me supa a chloroform.

Christina: Qua freadigl fetg bagn, tge parfum duvraz vus?

Nina: Opium.

Lena: (speart) Quegl eara igl tgincetg degn paziaint angraztgevel.

Christina: Lagn sperar cigl meas um vegi ear motivs par easser angraztgevel.

Lena: Siir a garantieu!

Nina: Ea el loda noss survetsch surtut.

Christina: Ah ea?

Lena: Cunzùnd la sora Nina sadad gràndas bregias pigl bagnstar da vos um.

Christina: Egl la vardad c’el e crudo an egna stizùn?

Lena: Nus eassen betga siiras digl tut.

Christina: Sgulo sur egn pestg….

Lena: Igl miedi â managea c’igl satracti dad egna fractuara near dad egna noscha stortscha.
Nus stuagn radiografar ad alura âl natiralmeing ànc egna stramblida digl tschurvi.

Christina: Stramblida digl tschurvi?

Lena: Amneseia.

Christina: Quegl e gea sgarschevel, seiou ver el?

Nina: Igl miedi e gest tier el. Scha vus fagessas peia igl bagn a spitgesas egn mumaint?
(mussa an dircziùn da la tgadafiac) Nus clamagn schi prest scogl miedi e fito.

Christina: Egl betga ampo tard par egn tractamaint?

St-CHFR 1-1_Litg par tres_(st) y


58

Lena: Nus purschagn egn service da 24 uras, lasch jou suplitgear? (mussa an direcziùn da
la tgadafiac)

Christina: (va tigl esch ad earva el)

Nico: (cumpara an que mumaint agl zuler, vastgieu cun egn pyjama a va an stiva)

Christina: (stat eri sen la sava)

Nico: Jou sund schaschieu agl litg a puspe cupitgieu anor.

Lena: Bien.

Nico: Noua e meas wodka?

Lena: Jou raditg egn agl litg.

Christina: Segner partgiri!

Nico: (veza Christina) Tgi e lua quegl?

Lena: Quegl interessescha nign. (dascus tier Nina) Fe x anzatge!!

Nina: Jou vond gest an la partiziùn geriatrica a vurdar scha tut e an urden. (svanescha agl
zuler saniester)

Nico: Tge e qua liber? Sco e ella ear vastgida?

Lena: (dascus) Ella â gest lavo igls tgavels.

Nico: Jou less uss egn wodka!

Christina: Lubez vus igl consum dad alcohol agls paziaints?

Lena: El e egn cass extraordinari.

Nico: Ad anzuma e quegl mia duna!

Christina: Jou condolesch.

Nico: Condolar?

Lena: Tgearet, igl â nign wodka ple. Va sez an tgadafiac.

Nico: (va an direcziùn da la tgadafiac a stat eri) Segner partgiri, quegl e bagn betga la ti
mama?!

Lena: Na! (stumpla ord stiva el) Va semplameing pigl teas wodka!

Nico: (va)

Christina: Qua vagl gea tier!

Lena: Quegl stos jou declarar, que um pitescha d’egna confusiùn spirtala.

St-CHFR 1-1_Litg par tres_(st) y